Ikt.sz 2890 /001/2018

|  |  |
| --- | --- |
| Képtalálat a következ&odblac;re: „bókay jános” | *SEMMELWEIS EGYETEM BÓKAY JÁNOS TÖBBCÉLÚ SZAKKÉPZŐ INTÉZMÉNYE* |

**PEDAGÓGIAI PROGRAM**

2018.

Hatályba lép: 2018. szeptember 01.

Az iskola neve a hatályba lépés idején:

**Budapesti Vendéglátóipari és Humán Szakképzési Centrum Bókay János Szakgimnáziuma**

Az iskola neve 2019. augusztus 1-től 2020. június 30-ig:

**Semmelweis Egyetem Bókay János Szakgimnáziuma**

# Felhasznált jogszabályok

* 2011. évi CXC. törvény a nemzeti köznevelésről
* A szakképzésről szóló 2011. évi CLXXXVII. törvény
* Az állam által elismert szakképesítések szakmai követelménymoduljairól szóló 217/2012. (VIII.9.) Korm. rendelet
* Az Országos Képzési Jegyzékről és az Országos Képzési Jegyzék módosításának eljárásrendjéről szóló 150/2012. (VII.6.) Korm. rendelet
* 25/2016. (II. 25.) Korm. Rendelet az Országos Képzési Jegyzékről és az Országos Képzési Jegyzék módosításának eljárásrendjéről szóló 150/2012. (VII. 6.) Korm. rendelet, valamint a 2016/2017. tanévre vonatkozó szakmaszerkezeti döntésről és a 2016/2017. tanévben induló képzések
* tanulmányi ösztöndíjra jogosító szakképesítéseiről szóló 297/2015. (X. 13.) Korm. rendelet módosításáról
* 51/2012. (XII. 21.) számú EMMI rendelet a kerettantervek kiadásának és jogállásának rendjéről, és a rendelet mellékletei
* 315/2013.(VIII.28) Korm. rendelet a komplex szakmai vizsgáztatás szabályairól
* 20/2012. (VIII.31) *EMMI rendelet* a nevelési-oktatási intézmények működéséről és a köznevelési intézmények névhasználatáról
* 23/2018. (VII. 18.) EMMI rendelete az emberi erőforrások minisztere ágazatába tartozó szakképesítések szakmai és vizsgakövetelményeiről szóló 27/2016. (IX. 16.) EMMI rendelet módosításáról
* 24/2018. (VII. 27.) EMMI rendelet az érettségi vizsga részletes követelményeiről szóló 40/2002. (V. 24.) OM rendelet módosításáról
* 26/2018.(VIII.7.) EMMI rendelete, a kerettantervek kiadásának és jóváhagyásának rendjéről szóló 51/2012.(XII.21.) EMMI rendelet módosításáról.
* [5/2018. (VII. 9.) ITM rendelet](http://www.magyarkozlony.hu/dokumentumok/8c39f7df77d226c92a6f533d06e322d2be225759/megtekintes)
* A szakképzési kerettantervekről szóló 30/2016. (VIII. 31.) NGM rendelet
* 100/1997. (VI. 13.) Korm. Rendelet az érettségi vizsga vizsgaszabályzatának kiadásáról
* 19/2016. (VIII. 23.) EMMI rendelet az érettségi vizsga részletes követelményeiről szóló 40/2002. (V. 24.) OM rendelet módosításáról
* 2. melléklet a 19/2016. (VIII. 23.) () EMMI rendelethez az EGÉSZSÉGÜGYI ISMERETEK ÁGAZATI SZAKMAI ÉRETTSÉGI VIZSGA részletes követelményeiről

**NEVELÉSI PROGRAM**

# I. BEVEZETÉS

## 1. Az iskola arculata

A Bókay János gyermekorvos és tudós nevét viselő egészségügyi szakgimnázium 1968-ban kezdte meg működését. 1976-tól új székhelye a Csobánc utcai, mintegy százéves patinás épület. A kezdetektől fogva az egészségügyi (humán) képzés határozza meg az iskola profilját, ám az elmúlt húsz évben a képzési formák nagy átalakuláson mentek keresztül.

A közepes nagyságú iskola és tanulólétszám lehetővé teszi, hogy a diákokkal egyénileg is az átlagosnál többet foglalkozzunk. A diákok és a tanárok személyesen ismerik egymást, ekkora létszámmal még igazi közösség teremthető, mindenkire tudunk figyelni, és egyetlen diák sem vész el a sokaságban.

Abban hiszünk, hogy a tanuló teljes személyiségének és tehetségének kibontakoztatása leginkább egy megértő, szeretetteljes és derűs – de emellett következetes és eredményorientált – iskolai környezetben valósulhat meg. Nálunk nem csupán a kiváló tanulmányi eredmény számít értéknek. Nagy hangsúlyt fektetünk arra, hogy a diákok képességeiket azokon a területeken bontakoztassák ki, ahol a legsikeresebbek, legjobbak lehetnek. Számos lehetőséget kínálunk a közösségi munka, önkéntesség, a kreatív alkotó munka, a sport, a szakmai versenyeztetés, az előadói képességek fejlesztése vagy a hobbitevékenységek területén.  
 Büszkék vagyunk arra, hogy az átlagos vagy az átlagosnál gyengébb tanulmányi eredményekkel érkező tanulóink eljutnak a sikeres szakgimnáziumi érettségi vizsgáig, a két tanítási nyelvű képzésben részt vevő diákjaink nagy arányban szereznek felsőfokú nyelvvizsgát.  
 A felnőttoktatásban folyamatosan bővülő számban kínálunk megszerezhető szakmákat nappali és esti tagozaton, főként egészségügyi és sport ágazatban.

## 2. Az iskola környezete

Az 1899-ben épült iskola környezete városképileg és a lakók összetétele szempontjából is rendkívül sokszínű. Egyrészt a XIX-XX. század fordulójának építészete, másrészt a városfejlesztési programok nyomán a XXI. századi modernitást megjelenítő Orczy-ház, harmadrészt pedig a Baross utca egyik felén végighaladó panelházas környezet határozza meg a látványt. Az összetett környezet (pl. a közeli kulturális intézmények és a „kínai piac” kontrasztja), az itt élők kulturális-etnikai sokszínűsége inspiráló környezetet teremthet az oktatáshoz. Ez az összetettség kiváló lehetőségeket nyújt különböző terepmunkákhoz, megfigyelésekhez, jótékonysági, közösségi munkához, kulturálódáshoz, tanórán kívüli programokhoz (pl. Turay Ida Színház, Józsefvárosi Művelődési Ház, Orczy kert, Füvészkert, Kerepesi temető) vagy a szakmához kapcsolódó ismeretbővítéshez (pl. Klinikák). 2015-től az Orczy-negyed nagyarányú fejlesztése zajlik, amelynek köszönhetően iskolánk környezete biztonságos, élhető atmoszférát teremt tanulóinknak.

## 3. Az iskola helye a helyi köznevelési rendszerben, tanulói összetétele

Iskolánk az állami fenntartásban működő egészségügyi szakképző intézmények közül immár a második legnagyobb, két tanítási nyelvű egészségügyi oktatásával pedig egyedülálló.

Beiskolázási területünk nem csupán a környék, a VIII. kerület, hanem az egész főváros, sőt Pest megye, a felnőttoktatásban pedig az ország egész területe. A nappali rendszerű szakgimnáziumi egészségügyi képzés ötven éves múlttal, markáns profillal rendelkezik. Az utóbbi évek profilbővítése (sport és pedagógia területen) az elmúlt években újonnan megjelenő igényeket elégít ki, és szervesen kapcsolható a hagyományos egészségügyi képzéshez.

Iskolánk szerepének változását a köznevelési rendszerben jól jelzi, hogy tanulólétszámunk 2011-től kezdve folyamatosan és dinamikusan növekszik.

A szakgimnáziumba jelentkezők számára a legnagyobb vonzerőt a szakmai képzés jelenti. Mivel a különböző képzési formák felvételi elvárásai, ponthatárai mások, a hozzánk érkező tanulók tanulmányi eredmény, családi háttér, neveltségi szint és tanulási attitűdök szerint igen eltérő képet mutatnak. Ezt a sokféleséget iskolánk nagy erényének tartjuk, hiszen a különböző képességű, érdeklődésű diákok számára is tudunk megfelelő képzési formát kínálni.

Tanulóink zöme életkorának megfelelő képességekkel, viselkedési normákkal, értékrendszerrel érkezik, az iskola befejezésekor megfelelő önismerettel és pályaképpel, fejlett személyiséggel hagyja el az iskolát.

# II. A NEVELŐ-OKTATÓ MUNKA PEDAGÓGIAI ALAPELVEI, ÉRTÉKEI, CÉLJAI, FELADATAI, ESZKÖZEI, ELJÁRÁSAI

## 1. A nevelő-oktató munka alapelvei, értékei

* szeretetteljes, gyermekközpontú légkör megteremtése az iskolában
* testi, értelmi, érzelmi, erkölcsi nevelés egységének megvalósítása, holisztikus világkép megformálása
* toleranciára való nevelés, egymás eltérő értékeinek megismerése, elfogadása és tisztelete, együttműködésre képes személyiségek nevelése
* európaiság- és magyarságtudat egyensúlyának megteremtése, pozitív identitás
* a XXI. század követelményeinek megfelelő általános műveltségi anyag megismertetése
* vallási és világnézeti információk tárgyilagos és többoldalú közvetítése
* környezettudatos személyiségek formálása
* a tanuló mindenek felett álló érdeke, a hátrányos megkülönböztetés tilalma
* az ismeretek megszerzésének eszközjellege (készség-, képességfejlesztés), gyakorlatorientált felhasználása

## 2. A nevelő-oktató munka céljai, feladatai, eszközei, eljárásai

* kulcskompetenciák fejlesztése (kommunikáció anyanyelven és idegen nyelven, matematikai és informatikai kompetenciák)
* a tanulók viselkedés- és kommunikációs kultúrájának fejlesztése
* egyenlő esély teremtése a sikeres életvezetéshez, a tanuló tehetségeinek, képességeinek maximális kibontakoztatásához, az életben való sikeres eligazodáshoz
* fejlesztési szinthez igazított tartalmak, különösen a sajátos nevelési igényű, a beilleszkedési, tanulási, magatartási nehézséggel, valamint a szociális hátránnyal küzdő tanulók esetében
* a tanulók képességeinek, egyéni fejlődési ütemének figyelembe vétele az aránytalan terhek kiküszöbölése érdekében differenciált, individualizált képességfejlesztés
* a munkába állás segítése, az életpálya-építés tanítása és gyakorlása segítségével:
  + felkészítés a szakképzésben és a felsőoktatásban való továbbtanulásra,
  + felkészítés az érettségi és szakmai vizsgákra
  + a pályaválasztási tudatosság megalapozása, erősítése a teljes képzési idő alatt,
  + a szakmai alkalmasság fejlesztése, a szakmák élményszerű megismertetése,
* a két tanítási nyelvű képzés esetében komplex képességfejlesztés és tehetséggondozás:
* a szakmai és általános műveltségi tartalmak angol nyelven történő oktatása;
* a szakmai idegen nyelvvel bővített emelt szintű nyelvoktatás fejlesztése
* újabb közismereti tárgyak bekapcsolása az idegen nyelven való oktatásba
* iskolai és iskolák közötti versenyeztetés
* felkészítés az idegen nyelvű szakmai érettségi vizsgára
* felkészítés az angol nyelvű érettségi vizsgára különböző tantárgyakból, egyúttal a felsőfokú nyelvvizsga megszerzésére

A két tanítási nyelvű oktatás fenntartásához szükséges a szaktárgyat idegen nyelven tanító pedagógusok tudásfrissítése, sok esetben – mivel Magyarországin nem elérhetők a megfelelő kiegészítő képzések - a jogszabályban előírt képzettségi követelmények teljesítése.

Ennek megfelelően a külföldi továbbképzési igény tervezett éves költsége: 3500 euró/év.

* Nem magyar anyanyelvű tanulók nevelése-oktatása, szakmához juttatása:
* esélyteremtés a középiskolai követelmények sikeres teljesítéséhez
* a magyar nyelvi és kulturális kompetenciák folyamatos fejlesztése
* segítségnyújtás a nyelvi hátrányból fakadó nehézségek leküzdéséhez
* felkészítésük a magyar rendszerű érettségi vizsgára és továbbtanulásra
* a magyar kultúra értékeinek közvetítése

## 3. A nevelő-oktató munka eszközei eljárásai

* a tanulócsoportok pedagógiai szempontú kialakítása
* csoportbontás, kiscsoportos és egyéni foglalkozások
* elektronikus ismerethordozók alkalmazása
* egyéni fejlesztési tervek
* a tanulók aktivitásán alapuló munkaformák
* projekt-módszer alkalmazása
* differenciált képességfejlesztés
* csoportmunka
* szemléltetés
* gondolkodási és tanulási műveletek, technikák tanulása, tanítása
* az információfeldolgozás különböző típusainak tanítása, alkalmazása, gyakorlása tantárgyi keretben
* folyamatos külső és belső tanári továbbképzés segítségével az ismeretek és a pedagógiai eszközrendszer bővítése
* több munkaközösség által szervezett, integrált iskolai programok
* tanórán és iskolán kívüli szervezett formák működtetése (tanulmányutak, táborok, projektnapok, stb.)
* a két tanítási nyelvű oktatásban
* csoportbontás a felvett tanulók célnyelvi tudása, tudásszintje alapján
* az iskola anyanyelvű pedagógust foglalkoztat
* a célnyelven tanított tantárgyakat a helyi tantervben határozzuk meg
* a tanulók a célnyelv országainak kultúrájával is megismerkednek (célnyelvi civilizáció)
* tanulás idegen nyelvű környezetben, diákcsere-programok
* részvétel a nemzetközi programokban, pályázatokban.

# III. A SZEMÉLYISÉGFEJLESZTÉSSEL KAPCSOLATOS PEDAGÓGIAI FELADATOK

Az iskola életének minden területe lehetőséget ad arra, hogy a gyerekek tevékenységük során minél teljesebben kibontakoztassák személyiségüket, sikereket érjenek el, s ezzel önbizalmukat, önértékelésüket erősíthessék, kialakulhasson pozitív énképük, felelősségvállalási képességük, fejlődjön önállóságuk, s ezáltal képessé váljanak arra, hogy a későbbi felnőttkor helyzeteinek, feladatainak meg tudjanak felelni. Törekszünk az emberismeret, az ítélőképesség fejlesztésére, a tanulók világszemléletének, világképének formálására, a környezettel harmóniában lévő életvezetéshez szükséges képességek kifejlesztésére.

## 1. A személyiségfejlesztés céljai az iskola különböző színterein

**a) Tanítási óra**

* problémamegoldó gondolkodás
* analizáló és szintetizáló képesség
* az önálló véleménynyilvánítás ösztönzése
* aktivitást igénylő feladatok
* egyéni, differenciált foglalkoztatás, csoport- és pármunka
* a tanulói teljesítmény szöveges értékelése, önértékelés
* mentálhigiéné

**b) Osztályfőnöki óra**

* kommunikációs és szociális képességek fejlesztése
* konfliktuskezelési technikák kialakítása
* együttműködési technikák kialakítása
* vitakészség, konstruktív kritikai véleményalkotás
* agresszív viselkedési formák tudatosítása, kerülése
* egyénenkénti tehetség felismerése, tudatosítása, kibontakoztatása
* állampolgári részvételre és cselekvésre nevelés
* bűnmegelőzés, drogprevenció
* fogyasztóvédelmi nevelés

**c) Tanórán kívüli foglalkozások**

* egyéni és csoportos fejlesztés SNI-s és TBN-es tanulók számára
* felzárkóztatás, differenciált nevelés, oktatás
* tehetségfejlesztés szakkörön, érettségi- és versenyfelkészítőkön
* gyakorlatorientáltság
* tanulási stratégiák elsajátítása

**d) Szabadidős programok**

* komplex kulturális ismeretek közvetítése
* viselkedéskultúra alakítása (színház, utazás, ünnepek)
* tantárgyi tehetség kibontakoztatása (versenyeztetés)
* nem tantárgyi tehetség kibontakoztatása (iskolarádió, diák-színjátszás, énekkar, sportkör)
* esztétikai nevelést segítő lehetőségek (színház, múzeum, kiállítások, kézműves foglalkozás)
* környezeti nevelést segítő tevékenységek (tereptábor, tanösvény)
* idegennyelvi kompetenciákat fejlesztő programok (külföldi diákcsere)
* szakmai ismeretek fejlesztése (intézménylátogatás)

## 2. A teljes körű egészségfejlesztéssel összefüggő feladatok

### 2.1. Egészséges táplálkozás

* **Intézményi feladat**: a közétkeztetésre vonatkozó rendeletek betartása (büfé, menza)
* **Egészségfejlesztési program**: Egészséges táplálkozásra nevelés, megfelelő étkezési szokások kialakítása. Táplálkozás-élettani ismeretek, korszerű táplálkozás, étkezés higiéniájának, kultúrájának, társas jellegének fejlesztése. A káros táplálkozási szokásokra való figyelemfelhívás és következményeinek tudatosítása tanulóinkban.

### 2.2. Mindennapos testnevelés, testmozgás

* **Intézményi feladat**: a mindennapos testnevelésen túl a tanórán kívüli sportolási lehetőségek biztosítása.
* **Egészségfejlesztési program**: fizikai, értelmi és akarati tulajdonságok fejlesztése a testmozgás révén. Rendszeres mozgás fontosságának felismertetése. Rendszeres testedzés,erőnlét, terhelés, fittség és állóképesség egyéni fejlesztése a testnevelés órákon tanórán és tanórákon kívül.Mozgással, sporttal kapcsolatos pályázatok elkészítése, megvalósítása.
* **Mérés-értékelés:** A tanulók fizikai állapotának mérése motorikus próbákkal, Hungarofit módszerrel évente kétszer, tanév elején és végén. **Országos fizikai állapot mérése** [Nkt. 80. § (1) bekezdése alapján].A mérési eredmények feldolgozása, elemzése tanulónként

### 2.3. A testi és lelki egészség fejlesztése, a függőségek megelőzése

* **Intézményi feladat:** prevenciós órák, előadások beépítése a tananyagba. Kapcsolattartás a megfelelő szakember-hálózattal.
* **Egészségfejlesztési program:** Iskolánk egészségügyi irányú oktatást folytat, ezért a témák nagy része tananyag formájában kerül feldolgozásra a különböző tantárgyi órákon. Az egészségfejlesztési programunk ezért az egyes osztályok igényeihez és szükségleteihez igazodik, komplexebb módon, személyközpontú formában.
* **Mérés-értékelés:** a tanulók testi-lelki egészségének állapotfelmérése, rizikófaktorok feltárása, diákok egészségről alkotott képének megismerése kérdőíves formában tanév elején és tanév végén bemeneti, kimeneti méréssel. Az egyes programok elégedettségi mutatóinak mérése az aktuális rendezvény után.

### 2.4. A bántalmazás és iskolai erőszak megelőzése

* **Intézményi feladat:** Megfelelő szabályozás a házirendben**.** Átfogó rendszer működteteése a probléma felismerésére, megoldására.
* **Megelőzési program közösségi szinten: i**smeretterjesztő, figyelemfelhívó programokat az osztályfőnöki órák keretein belül. Az iskolai erőszak különböző formáira felhívjuk a figyelmet, mint lelki bántalmazás, megalázó bánásmód, fizikai erőszak, agresszív viselkedés,, áldozattá válás jelensége, a problémák jelzése.  **Egyéni és csoportszinten**: a problémás tanulók kiemelése, egyéni foglalkozás, erőszakmentes konfliktusfeloldási technikák alkalmazása. Veszélyeztetett tanulók kezelésénél professzionális segítők igénybevétele.

### 2.5. Baleset-megelőzés és elsősegélynyújtás

* **Intézményi feladat:** Az SZMSZ-ben meghatározott védő-óvó előírások betartása a balesetek elkerülése érdekében. Balesetvédelmi oktatás
* tanévkezdéskor (az első osztályfőnöki órán általános jellegű oktatás),
* az első gyakorlati foglalkozás előtt,
* bármilyen munkavégzés előtt,
* sportfoglalkozás előtt,
* az első testnevelési órán,
* tanulmányi kirándulás előtt,
* alkalmankénti munka- és balesetvédelmi oktatás (a gyakorlatok, kísérletek veszélyességétől függően) a testnevelés, kémia és fizika órákon, valamint a tanulók fegyelmezetlenségéből adódó baleset esetén.
* **Elsősegélynyújtási feladatok:** Első ellátás készségszintű elsajátíttatása a tanulókkal (nem kizárólag az egészségügyi képzést folytató osztályokban. Kétévente belső továbbképzés a pedagógusok és alkalmazottak számára elsősegélynyújtási ismeretekből. Állandó elsősegélynyújtó hely és elsősegélynyújtást végző személy biztosítása.

### 2.6. Személyi higiéné

* Intézményi feladatok: A személyi higiéné fenntarthatóságának biztosítása. Az erre a célra szolgáló helyiségek (WC, mosdó, zuhanyozó) tisztán tartásának, fertőtlenítésének, rendeltetésszerű használatának kontrollja.
* Egyén-tanuló vonatkozásában a helyes egészségügyi szokások kialakítása, a személyi higiénia személyes, társadalmi, pszichológiai és egészségügyi vonatkozásainak megismertetése.

### 2.7. Iskola-egészségügyi program

Az iskolában heti egy napon iskolaorvos rendel. Munkáját védőnő segíti. Elvégzik minden tanuló éves általános orvosi és szűrővizsgálatát.

* Beiratkozás előtt elvégzik a tanulók pályaalkalmassági vizsgálatát.
* Évente ellenőrzik a testsúlyt, testmagasságot, a mozgásszervek állapotát.
* Évente belgyógyászati, szemészeti vizsgálatot végeznek. A különféle elváltozások esetén szakrendelésekre küldik a tanulókat.
* Azoknak a tanulóknak az állapotát, akik fokozott gondozásra szorulnak, évente többször ellenőrzik.
* Az osztályok vizsgálatakor egyéni tanácsadást folytatnak szükség esetén, pl. étrendi, stb.
* Tanulóink évente részt vesznek fogászati szűrővizsgálaton.
* Minden héten iskolapszichológusi konzultáció van az iskolában.

# IV. A KÖZÖSSÉGFEJLESZTÉSSEL KAPCSOLATOS FELADATOK

Az oktató-nevelő tevékenység egyik alapvető célja a társadalmi szocializáció megvalósítása, tehát az egyén beilleszkedésének segítése a különféle közösségekbe (családi, baráti, munkahelyi, lakóhelyi, közéleti, nemzeti, egyetemes emberi). Az ezek elsajátításhoz szükséges kompetenciák, értékek és tudás átadása az iskola egyik fontos pedagógiai feladata. A fentiek megvalósítása kapcsán az alábbi célok a legfontosabbak:

* az önismeret és a társas kultúra fejlesztése
* családi életre nevelés
* a beilleszkedés képességének kialakítása
* érdekérvényesítés képességének kialakítása
* konfliktuskezelés, agressziókezelés
* kapcsolatépítés, valós kapcsolati háló kialakítása
* felelős részvétel a különböző szintű közösségekben / osztály, iskola, nemzet /
* a tágabb közösségért (iskola, helyi közösség, település) végzett önkéntes munka

lehetőségei és jelentősége; közösségi szolgálat.

## 1. Szabadidős tevékenység

A szabadidős programok a tanórán kívüli ismeretszerzésre, a tanultak élményszerű befogadására, a kulturális igények és igényesség felkeltésére és folyamatos fenntartására, kielégítésére, a közösségépítésre és fejlesztésre, az egészséges életmód propagálására, a sportolási, túrázási kedv és nem utolsó sorban tizenéves diákjaink szórakozási igényeinek kulturált kielégítésére kívánnak alkalmakat biztosítani.

Az iskola a tanulmányi és szabadidős programjairól tájékoztatót tesz közzé.

A törvényi rendelkezéseknek megfelelően az iskola beszerzi a gyermek, a kiskorú tanuló szülőjének írásbeli nyilatkozatát minden olyan iskolai döntéshez, amelyből a szülőre fizetési kötelezettség hárul.

**A szabadidős tevékenységekkel megvalósítható nevelési-oktatási feladatok**

* A tanórán tanultak élményszerű elmélyítése gyakorlati, a tanulók cselekvésére épülő tudományos, kulturális és szakmai intézménylátogatási programok keretében.
* Öntevékenység, gyakorlatorientáltság kulturális, ismeretterjesztő programok szervezésében, belső indíttatású részvétel ezeken.
* Az igények felkeltése az iskolai demokrácia fórumainak, eszközrendszerének igénybevételére, működtetésére, gazdagítására.
* Kulturális igényesség alakítása személyes részvételen alapuló programok segítségével.
* Kritikai érzék fejlesztése (kultúra, környezetkultúra, egészségkultúra, mindennapi élet).
* A személyes és nemzeti identitás fejlesztése, cselekvésen alapuló kisközösségi, programok, nemzetközi cserekapcsolatok révén.
* Az egészséges életmód, a mindennapi testedzés, a rendszeres szabadidős sport, rekreáció iránti igény felkeltése, annak kielégítésére folyamatos programbiztosítás.

## 2. Közösségfejlesztő formák, ünnepélyek, megemlékezések, hagyományok

|  |  |
| --- | --- |
| **Ünnepélyek**   * tanévnyitó * október 23. * iskolai karácsony * szalagavató * március 15. * ballagás * *iskolai kerek évfordulók* | **Megemlékezések**   * október 6. (az Aradi Vértanúk Napja) * február 25. (a kommunista diktatúrák áldozatainak emléknapja) * március 8. (Nemzetközi Nőnap) * április 11. (a Költészet Napja) * április 16. (a Holocaust áldozatainak napja) * április 22. (a Föld Napja) * május első vasárnapja (Anyák Napja) * június 4. (A nemzeti összetartozás napja) |
| **Rendezvények**   * rigóavató * február 14. (Valentin-nap) * Mikulás * Bókay-nap * pedagógusnap * nyugdíjba vonulók búcsúztatása * nyitott napok | **Táborok, kirándulások**   * érettségi előkészítő matematikatábor * 2-3 napos közösségépítő táborok és életmód táborok * csibenap a leendő 9. évfolyam fogadására * az iskolai munkatervben tervezett tanulmányi kirándulások * az iskola szabadidős programjában és az osztályprogramokban tervezett egyéb kirándulások |
| **Iskolai versenyek**   * szakmai versenyek * művelődéstörténeti vetélkedő * nyelvhasználati verseny, helyesírási verseny * szavalóverseny * műfordítói verseny * sportversenyek | **Az iskolán kívül megrendezésre kerülő versenyek**   * SZÉTV * országos angol nyelvű színjátszó verseny * országos tanulmányi versenyek * fővárosi tanulmányi és szakmai versenyek * vöröskeresztes, elsősegélynyújtó és csecsemőgondozási verseny * kulturális és művelődési versenyek * sportversenyek |
| **Az iskolán belül működő szakkörök, diákkörök**   * filmklubok * elsősegélynyújtás szakkör * csecsemőgondozás szakkör * tömegsport * atlétika, kosárlabda, torna * iskolarádió szerkesztősége | **Külföldi cserekapcsolatok, szakmai kapcsolatok**   * pályázati keretben megvalósuló nemzetközi diákcserék * nemzetközi pedagógus továbbképzések * szakmai gyakorlati együttműködések * közösségi szolgálat együttműködések |

A programok szervezési módját, felelőseit az iskolai munkaterv tartalmazza.

Az iskolai közösségi szolgálat megszervezése az iskola hatályos Közösségi Szolgálati Szabályzata alapján történik.

**Iskolai rendezvények éves tervezett költségei:**

|  |  |
| --- | --- |
| Szakmai rendezvények (szakmák éjszakája, szakmai nyílt napok) | 150 000 |
| Pedagógusnapi és karácsonyi reprezentatív költség | 200 000 |
| Tanári tréning, közösségfejlesztő program, kirándulás | 300 000 |

# V. A PEDAGÓGUSOK HELYI INTÉZMÉNYI FELADATAI

## 1. A pedagógusok helyi intézményi feladatai

**Tájékoztatás**

* Minden rendkívüli helyzetről haladéktalanul tájékoztatja az iskola igazgatóját vagy vezető ügyeletesét.
* A tanuló érdekében megfelelően és pontosan tájékoztatja a nevelést, oktatást segítő más szakembereket (kolléga, gyógypedagógus, nevelési tanácsadó, szakértő).
* A szülőt (képviselőt) rendszeresen tájékoztatja a tanuló iskolai teljesítményéről.
* A gyermek testi-lelki egészségét fejleszti és óvja: felvilágosítással, a munka- és balesetvédelmi előírások betartásával és betartatásával.

**Nevelési-oktatási feladatok**

* **A pedagógus munkaidejét a 326/2013. Korm.rendelet 17. §. alapján készült, év elején kiosztott feladatterv határozza meg. Az iskola helyi szokásrendje alapján a neveléssel-oktatással lekötött munkaidőn belül egyéb foglalkozásnak (326/2013. Korm.rendelet 17. §. (2) m) minősül**
* a diákcsere-programokon való részvétel
* az év eleji munkarendben meghatározott vizsgáztatási feladatok ellátása (kisvizsga, kisérettségi)
* a tanulmányi kirándulás
* a tanítási nap keretében, de az éves órarendtől eltérő munkarendben történő foglalkozások megtartása (Bókay-nap, egészségnap, osztálykarácsony, ballagási előkészületek, szalagavató)
* a nemzeti és iskolai ünnepeken és emléknapokon rendezett ünnepélyeken a tanulókkal való részvétel
* az évközi táborok (matematika tábor, egyéb közismereti és szakmai táborok)
* a kerettantervi témákhoz kapcsolódó kötelező csoport- vagy osztályszintű intézménylátogatás
* az országos méréseken való tevékenység tanulókkal együtt töltött része
* külső szakmai gyakorlat esetén a gyakorlóhelyen töltött idő.
* A pedagógus – ha a tagintézmény-vezető a tanítási napra vonatkozóan másképp nem rendelkezik – köteles a tantárgyfelosztásban (órarendben) szereplő valamennyi óráját megtartani.
* A munkaközösségi és az iskolai munkatervben a számára kiosztott feladatokat elvégzi.
* A kerettantervben előírt törzsanyagot átadja, megtanítja, elsajátítását rendszeresen ellenőrzi.
* A tanuló teljesítményét a kerettantervben és a pedagógiai programban meghatározottak szerint rendszeresen méri, értékeli.
* Gondoskodik a tanuló személyiségének fejlődéséről, tehetségének kibontakoztatásáról, figyelembe véve a gyermek egyéni képességeit, adottságait, szociokulturális helyzetét. A különleges bánásmódot igénylő gyermekekkel szükség szerint egyénileg foglalkozik.
* A tananyag átadása mellett előmozdítja a tanulók erkölcsi fejlődését, őket a közösségi, családi értékek megbecsülésére, környezettudatosságra, egészséges életmódra, hazaszeretetre neveli.
* Tanítványai pályaorientációját, aktív szakmai életútra történő felkészítését folyamatosan irányítja, mindezekhez a nevelési feladatokhoz az osztályfőnököknek a tőle telhető segítséget megadja.
* Érettségi tárgy esetén az érettségi tételsort elkészíti, szakszerűen felkészít az érettségi vizsgára és vizsgáztatói feladatokat lát el.
* A beszámolókat, osztályozó vizsgákat, pótlásokat, javítóvizsgákat a házirendben meghatározott módon vezeti le.
* Az iskolai ünnepélyeket az éves munkaterv feladatmegosztása szerint megszervezi, a szereplésre, előadásra a tanulókat felkészíti.
* Vizsgák, versenyek, felmérések, tanórán és iskolán kívüli programok esetén felügyeletet lát el.
* Az osztályfőnöki munkaközösség-vezető felkérése alapján részt vesz fegyelmi tárgyalásokon.
* Az óraközi szünetekben ügyeletesi feladatokat lát el a beosztás szerint.

**Adminisztratív feladatok**

* A pedagógiai programban és az SZMSZ-ben előírt valamennyi adminisztratív feladatát maradéktalanul és az előírt határidőn belül teljesíti, különösen
* az elektronikus napló napi bejegyzéseit,
* Szabálysértés esetén haladéktalanul intézkedik a házirendben meghatározottak szerint.
* A tanulók felmérőit, dolgozatait augusztus 31-éig köteles megőrizni, kérésre átadni a szülőnek és közvetlen vezetőinek.

Minden egyéb feladattal kapcsolatosan a pedagógus munkaköri leírása ad részletes útmutatást.

## 2. Az osztályfőnökök intézményi feladatai

Minden feladattal kapcsolatosan az osztályfőnök munkaköri leírása ad részletes útmutatást

## 3. A kiemelt figyelmet igénylő tanulókkal kapcsolatos pedagógiai tevékenység helyi rendje

Kiemelt figyelmet igénylő tanuló a különleges bánásmódot igénylő tanuló, azaz:

* a sajátos nevelési igényű,
* a beilleszkedési, tanulási, magatartási nehézséggel küzdő,
* lemorzsolódással veszélyeztetett
* a kiemelten tehetséges;
* a hátrányos és halmozottan hátrányos helyzetű.

Alapelveink:

* a tanulási esélyegyenlőség biztosítása
* a problémákhoz illeszkedő pedagógiai módszerek alkalmazása
* kiemelkedő teljesítmények, tehetségjegyek feltárása, fejlesztése
* egységes, differenciált és egyénre szabott tanulási követelmények, ellenőrzési-értékelési eljárások alkalmazása
* a követelmények teljesítéséhez hosszabb idősávok, keretek megjelölése a szükségletek függvényében
* előírt minimális teljesítményekhez szükséges követelmények kialakítása és teljesítése
* differenciált, egyéni bánásmód
* önmagukhoz viszonyított fejlődésük értékelése

### 3.1. Sajátos nevelési igényű, beilleszkedési, tanulási, magatartási nehézséggel küzdő tanulók

Alapító okiratunkban feladatunkként szerepel a sajátos nevelési igényű (SNI) és a tanulási, beilleszkedési, magatartási zavarokkal küzdő (TBN) tanulók integrált oktatása.

* Az intézmény feladatai a sajátos nevelési igényű tanulókkal kapcsolatban:
* **Szűrés, diagnosztizálás:** amennyiben a tanuló társaihozviszonyítottan jelentősen alulteljesít, társas kapcsolati problémákkal, tanulási, magatartásszabályozási hiányosságokkal küzd, közösségbe való beilleszkedése, továbbá személyiségfejlődése nehezített vagy sajátos tendenciákat mutat, és az általános iskolában nem történt meg a probléma diagnosztizálása, az iskola a tanulót a szülővel együttműködve nevelési tanácsadóhoz irányítja.
* Az iskola az SNI és TBN-es tanulókat naprakészen nyilvántartja.
* A szakvéleményben megfogalmazott fejlesztést - amennyiben rendelkezik a megfelelő szakemberrel (gyógypedagógus, fejlesztő pedagógus) - az iskolában, tanórai keretben biztosítja az érintett tanulóknak.
* A szakvéleményben javasolt felmentéseket (értékelés alól, vizsga vagy vizsgarész teljesítése alól) szülői kérésre határozat formájában érvényesíti.
* **Az osztályfőnök feladatai**
* kiemelt figyelem, egyéni bánásmód
* szülőkkel történő folyamatos együttműködés
* a szaktanárokkal történő folyamatos konzultáció
* indokolt esetben szakembertől segítségkérés
* az osztály türelemre, megértésre, elfogadásra nevelése
* ön- és társismeret, konfliktuskezelés technikáinak gyakoroltatása
* a tanuló szakellátásának követése
* a tanuló pályaválasztásának segítése
* Az osztályban tanító tanárok feladatai:
* differenciált bánásmód alkalmazása az oktatás-nevelés folyamatában
* mindennemű hátrányos megkülönböztetés kizárása
* biztosítsa a tanuló kiemelkedési lehetőségeit azokon a képességterületein, amelyek erősségét jelentik
* a teljesítmény értékelésében és minősítésében tartsa szem előtt a tanuló önmagához mért fejlődését

Egyéb, speciális feladatok, programok:

* egyéni korrekciós terv készítése az iskolában működő szakemberek, szükség esetén külső szakemberek bevonásával
* a kommunikáció, a pszichológia tantárgyak lehetőségeinek intenzív kiaknázása
* mentálhigiénés tanórán kívüli foglalkozások szervezése
* A beilleszkedési, tanulási, magatartási nehézséggel küzdő tanulók számára az iskola fejlesztő foglalkozást szervez, amelyet fejlesztő pedagógus tart.
* A sajátos nevelési igényű tanulók számára az iskola egyéni vagy csoportos foglalkozást szervez, amelyen a gyógypedagógus egyéni fejlesztési terv alapján segíti a tanuló fejlődését és felzárkózását a többiekhez.

### 3.2. A tanulási kudarcnak kitett tanulók felzárkóztatását segítő program

**Szűrés, diagnosztizálás**

Az általános iskolából gyengébb eredménnyel érkező tanulókra eleve több figyelmet fordítunk, az év eleji diagnosztikus mérésekkel igyekszünk megállapítani alapkészségeiket, kulcskompetenciájuk szintjét, s kiszűrni, hogy milyen területeken szorulnak felzárkóztatásra, segítségre. Azért is fontosak ezek a mérések, mert azt látjuk, hogy a gyenge, rossz teljesítmények oka nem feltétlenül a gyenge képességekből fakad. Sokszor az okok kiderítése meghaladja az iskola tanárainak kompetenciáját. A szaktanárok és az osztályfőnökök közös munkájával elég hamar kiderül számunkra, ha nem a gyenge képességek okozzák a tanulási nehézséget, kudarcot. Ebben az esetben szakember bevonását javasoljuk a szülő számára.

**Nevelési-oktatási feladatok**

A kisebb zavarokat igyekszünk az iskolában kezelni, elsősorban felzárkóztató foglalkozások biztosításával, indokolt esetekben javasoljuk a szülőknek, hogy forduljanak pedagógiai szakszolgálathoz.

A felzárkóztató foglalkozások órakeretét a tantárgyfelosztásban a törvényileg biztosított óraszámok terhére a munkaközösségek igényeit figyelembe véve biztosítjuk. A szaktanárok folyamatosan értékelik a tanulók előrehaladását, teljesítményét, fejlődését. A felzárkóztató foglalkozásokba tanév közben is bevonhatunk újabb tanulókat.

**A felzárkóztatás formái**

* felzárkóztató foglalkozás: a 9. évfolyamosok számára szervezzük az alapkompetenciák (matematika, anyanyelv, szövegértés, olvasás, helyesírás) fejlesztése, szintre hozása céljából
* tantárgyi korrepetálás: célja az adott tantárgy minimumszintjének elsajátítása
* tanulásmódszertan: felzárkóztató, fejlesztő órák keretében elsősorban a 9-10. évfolyamon van kiemelt szerepe, hogy a tanulók ki tudják alakítani az egyéni tanulási technikát
* egyéni és kiscsoportos foglalkozás: egyéni fejlesztési terv alapján szervezzük egyéni vagy kiscsoportos keretben
* differenciált csoportbontás: a tantárgyi csoportbontást a diagnosztikus mérés alapján alakítjuk ki osztályonként
* tanórai differenciálás: azért, hogy a gyengébb képességű diákoknak sikerélményük legyen, s ezáltal motiváltabbá váljanak a jobb teljesítmény elérésére, különböző szintű feladatokat jelölünk ki számukra

### 3.3. Lemorzsolódással veszélyeztetett tanulók megsegítésének programja (VEKOP 8.6.3.)

* cél: a lemorzsolódással veszélyeztetett tanulók kiscsoportos fejlesztése
* célcsoport: hátrányos helyzetű, tanulásban akadályoztatott, krízishelyzetben lévő tanulók
* tevékenységek: kiscsoportos mentorálás, a tanulás segítése, motivációs programok szervezése
* indikátorok: tanulmányi eredményesség növekedése, lemorzsolódás csökkenése
* időszak: 2018-20.

### 3.4. VEKOP 8.5.1. Idegen nyelvi készségek fejlesztése

* cél: a tanulók idegen nyelvi készségeinek fejlesztése 0-B2 szintig
* célcsoport: idegen nyelvi készségekkel nem, vagy alacsony szinten rendelkezik, 40%-ban hátrányos helyzetű
* tevékenység: kiscsoportos nyelvoktatás: 120 órás, ingyenes nyelvtanfolyam
* indikátorok: modulvizsga, ,sikeres vizsgát tett tanulók létszáma
* időszak: 2018-20.

### 3.5. Kiemelten tehetséges tanulók

Iskolánkban sok a szociokulturális hátránnyal rendelkező tanuló, ezért fontos, hogy felfedezzük a tehetségeseket, s esélyt teremtsünk számukra tehetségük fejlesztéséhez. A tehetség nem mindig mutatkozik meg a jó teljesítményben, tanulóink között olyanok is vannak, akik nem könnyen kezelhetők, sokszor deviáns tüneteik miatt nehéz felfedezni a tehetségüket.

**A tehetségfejlesztés, -gondozás formái, eszközei**

* átlag feletti intelligenciájuknak, kreativitásuknak teret adni minél több iskolai és iskolán kívüli programon (versenyek, nyilvános szereplés, önálló feladatok végzésére való ösztönzés)
* átlag feletti manuális készséggel rendelkezők esetében az alkotó tevékenység támogatása, bevonásuk az iskolai dekoráció vagy a honlap készítésének folyamatába
* kiemelkedő szociális, szervező képesség esetén bevonásuk az iskolai programok szervezésébe, diákönkormányzati munkába
* független véleményalkotás és problémaérzékenység felhasználása pályázati munkákban.

Tehetséggondozás éves tervezett költségei

|  |  |  |
| --- | --- | --- |
| Rendezvény | **Létszám (diák+ tanár)** | **Várható költség:** |
|  |  |  |
| Országos Szakmai Érettségi Verseny | 3 + 1 | 100 000 |
| Országos Diákkonferencia | 2 + 2 | 100 000 |
| Alapítványi elsősegély verseny | 4 + 1 | 10 000 |
| Vöröskeresztes elsősegély verseny | 5 + 1 | 15 000 |
| Katasztrófavédelmi verseny | 5 + 1 | 15 000 |
| Sportversenyek (nevezési díj, egyenpólók: | 10 | 70 000 |
| helyi iskolai versenyek (szavalóverseny, belső sportversenyek) | 20 | 50 000 |

### 3.6. Hátrányos és halmozottan hátrányos helyzetű tanulók

**A nevelés-oktatás célja:** a hátrányos helyzetű tanulók felkészítése a társadalmi tájékozódásra és beilleszkedésre, saját érdekeik védelmére, egyenlő esélyek teremtése a tanulásra, továbbtanulásra, későbbi munkavállalásra.

**Feladatok:**

* Társadalmi-szakmai környezettel való együttműködés
* Szülőkkel való szoros kapcsolattartás, konzultációk, segítségnyújtás az igénybe vehető szolgáltatások terén, elégedettségmérés
* együttműködés intézményekkel, segítő szervezetekkel, alapítványokkal
* együttműködés családgondozókkal, gyermekjóléti és pedagógiai szakszolgálatokkal
* tanári együttműködés kölcsönös óralátogatásokkal, esetmegbeszélésekkel
* mentori rendszer működtetése
* A tanítást-tanulást segítő eszközrendszer működtetése, fejlesztése:
* fejlesztő pedagógus alkalmazása
* differenciált képességfejlesztés
* kommunikációs képességeket fejlesztő programok
* felzárkóztatási rendszer működtetése
* pályaorientációs program
* szociális kompetenciák fejlesztése

# VI. A SZÜLŐ, A TANULÓ, A PEDAGÓGUS ÉS A TAGINTÉZMÉNY PARTNEREI KAPCSOLATTARTÁSÁNAK FORMÁI

## 1. A szülőkkel való együttműködés és kommunikáció formái

* tanári fogadóóra heti rendszerességgel
* teljes körű fogadóóra évente két alkalommal
* igazgatói fogadóóra heti rendszerességgel
* szülői értekezlet évente két alkalommal – szükség esetén rendkívüli szülői értekezlet
* évfolyam szintű szülői értekezlet (végzős évfolyamokon)
* írásbeli tájékoztatás levél, e-mail, elektronikus napló útján
* a tagintézmény-vezető rendszeresen tájékoztatja e-mailben a SZMK tagjait az iskolát érintő lényeges információkról
* évente két alkalommal személyesen tanácskozik a SZMK képviselőivel
* iskolánk honlapján szülői oldal működik, amely segítséget nyújt az iskolai ügyek intézéséhez
* a SZMK képviselőjének meghívása a tantestületi értekezletre (alkalmanként)
* a szülők meghívása az iskolai szabadidős programokra, ünnepélyekre, versenyekre
* részvétel lehetősége az iskolai kisvizsgákon, az érettségi vizsgán

## 2. A tanulóval való együttműködés és kommunikáció formái, intézményi döntési folyamatokban való részvételük

* az igazgató és helyettesei az óraközi szünetekben elérhetők a tanulók számára
* diákönkormányzat képviselői soron kívül kapnak időpontot igazgatói konzultációra
* amennyiben teljes osztály kíván az igazgatóval, helyettessel konzultálni, kérésükre a vezető egy héten belül részt vesz osztályfőnöki órán
* a tanulók részéről érkezett panaszokat az igazgató két héten belül kivizsgálja és megválaszolja
* A tanuló bővebb információt kérhet tanárától tantárgyi értékelésének részleteiről, okairól
* Iskolánkban a diákjogok sikeres érvényesítéséhez az osztályok diákönkormányzati (DÖK) képviselőket választanak. A DÖK munkáját segítő tanár támogatja.
* DÖK-gyűlés szükség szerint, általában havonta, iskolagyűlés évente egyszer van.
* A DÖK véleményezési jogot gyakorol a házirend, a tanév rendjének elfogadásakor, az iskolai SzMSz elfogadásakor, ill. módosításakor.
* A diákonkormányzat igénybe veheti az iskola honlapját tájékoztatásra
* A diákonkormányzat saját programjait plakátokon szabadon népszerűsítheti, amennyiben annak tartalma jogszabályba és iskola szabályba nem ütközik
* A DÖK dönt saját SzMSz-e alapján működési rendjéről, éves programjáról, évente egy tanítás nélküli munkanap (DÖK-nap) programjáról, az iskolarádió munkatársainak megbízásáról.
* A DÖK-nek beleszólási, ill. véleményezési joga van az iskola működésével kapcsolatban (pl.: szünetek, ebédszünet hossza, büfé kínálata), tanárok és diákok közötti kapcsolat, konfliktusok, tanulmányi problémák kezelésében, továbbtanulási tájékoztatók rendjével, diákjogok érvényesülésével kapcsolatban a tanítási órákon, fegyelmi tárgyalásokon, osztályfőnöki órákon.
* A DÖK beadványban fordulhat az iskola vezetőségéhez minden, a tanulói közösséget érintő ügyben. A beadványra 15 munkanapon belül írásos választ kap.

## 3. A további partnerekkel való együttműködés és kommunikáció formái

**Kollégiumokkal:**

* kapcsolattartás e-mailben, tájékoztató levélben, telefonon
* súlyos probléma esetén személyes megbeszélés a nevelő tanárral

**Partneriskolákkal:**

* a diákcserék szervezése kapcsán e-mailben
* a diákcsere programok megvalósulása során konferenciák, közös projektek

**A szakmai szervezetekkel, pályaválasztási tanácsadóval, civil szervezetekkel:**

* kapcsolattartás e-mailben, tájékoztató levélben, telefonon
* a közösségi szolgálat megszervezése kapcsán személyesen
* intézménylátogatás, gyakorlat során személyesen

**Fenntartóval, kormányhivatallal, önkormányzattal, pedagógiai szakszolgálatokkal és hivatalos szervekkel:**

* kapcsolattartás e-mailben, levélben, telefonon a jogszabályi előírások szerint.

**VII. A TANULMÁNYOK ALATTI VIZSGÁK SZABÁLYAI, VALAMINT A SZÓBELI FELVÉTELI VIZSGA KÖVETELMÉNYEI**

## 1. A tanulmányok alatti vizsgák

### 1.1. Általános szabályok

A tanulmányok alatti vizsga típusai: az osztályozó, a különbözeti és a javító vizsga.

1. A tanulmányok alatti vizsga követelményeit, részeit (írásbeli, szóbeli, gyakorlati) és az értékelés rendjét a nevelőtestület a helyi tanterv alapján határozza meg, és nyilvánosságra hozza.
2. A vizsgára jelentkező vagy a vizsgára utasított tanulót legalább egy hónappal korábban tájékoztatni kell a vizsga időpontjáról, típusáról és követelményrendszeréről.
3. A tervezett vizsgákról a szaktanároknak előzetesen tájékoztatniuk kell az iskola igazgatóját.
4. A vizsgákra való felkészüléshez az iskolával jogviszonyban álló tanuló kérésére konzultációs lehetőséget kell adni.
5. Vizsga (felelet vagy írásbeli feladat) reggel 8 előtt nem kezdhető.
6. A vizsgákról jegyzőkönyvet kell készíteni. A vizsgák eredményeit fel kell tüntetni az anyakönyvben és a tanuló bizonyítványában.
7. Az eredményhirdetés előtt a vizsgázónak nem szolgáltatható adat a vizsga eredményéről.
8. Egy vizsgázónak egy napra legfeljebb három vizsga szervezhető, amelyek összideje nem haladhatja meg a 180 percet. A vizsgák között a tanulónak 10-30 perc pihenőidőt kell biztosítani.
9. A vizsga lehet írásbeli, szóbeli és gyakorlati vizsga az alábbi rend szerint. (Indokolt esetben – pl. felmentésre, könnyítésre vonatkozó határozat – a tagintézmény-vezető engedélyt adhat a fentiektől eltérő vizsgatípus letételére.)

|  |  |  |
| --- | --- | --- |
|  | **nem végzős évfolyamokon** | **végzős évfolyamokon** |
| matematika | írásbeli | írásbeli |
| kémia | írásbeli | nincs |
| biológia | szóbeli | szóbeli |
| magyar irodalom | írásbeli+szóbeli | írásbeli+szóbeli |
| magyar nyelv | írásbeli | írásbeli+szóbeli |
| idegen nyelv | írásbeli+szóbeli | írásbeli+szóbeli |
| történelem | írásbeli+szóbeli | írásbeli+szóbeli |
| informatika | gyakorlati | nincs |
| testnevelés | gyakorlati | gyakorlati |
| biológia | szóbeli | szóbeli |
| földrajz | írásbeli | nincs |
| komplex természettudomány | írásbeli | nincs |
| civilizáció | szóbeli | szóbeli |
| ének | írásbeli | nincs |
| társadalomismeret | írásbeli | nincs |

**Különbözeti, javító és osztályozó vizsgák rendje (szakmai tárgyak)**

|  |  |  |  |  |
| --- | --- | --- | --- | --- |
| évf. | Tantárgyak | Témakörök | Különbözeti  vizsga formája | Osztályozó és javító vizsga formája |
| 9. | Munkahelyi egészség és biztonság | Munkahelyi egészség és biztonság | írásbeli | írásbeli |
|  | Szakmai kommunikáció | Kommunikáció  Orvosi latin nyelv | írásbeli  írásbeli | szóbeli  írásbeli |
|  | Ápolástan-gondozástan | Egészséges ember gondozása  Csecsemő és kisgyermekgondozás | írásbeli  írásbeli | írásbeli  gyakorlat |
|  | Klinikumi alapozó ismeretek | Anatómia – élettan  Mikrobiológia, járványtan, általános kórtan  Elsősegélynyújtás-első ellátás | írásbeli  írásbeli  írásbeli | írásbeli  írásbeli  gyakorlat |
|  | Egészségügyi asszisztensi feladatok | Dokumentáció vezetése a járóbeteg-ellátásban  Prevenció  Személyiségfejlesztés-önismeret | írásbeli  írásbeli  írásbeli | írásbeli  írásbeli  szóbeli |
| 10. | Egészségügyi alapismeretek | valamennyi témakör | írásbeli | írásbeli |
|  | Szakmai kommunikáció | Speciális kommunikáció | írásbeli | szóbeli |
|  | Ápolástan-gondozástan | valamennyi témakör | írásbeli | írásbeli |
|  | Diagnosztikai és terápiás alapismeretek | valamennyi témakör | írásbeli | írásbeli |
|  | Egészségügyi asszisztensi feladatok | Asszisztensi feladatok diagnosztikai eljárásoknál, bőrgyógyászat és szemészet területén, fül-orr-gégészeti területen | Írásbeli | írásbeli |
| 11 | Egészségügyi alapismeretek | valamennyi témakör | írásbeli | írásbeli |
|  | Ápolástan-gondozástan | Akadályozott ember gondozása | írásbeli | írásbeli |
|  | Klinikumi szakismeretek | Belgyógyászat (Kardiológia és pulmonológia, gasztroenterológia és nefrológia alapjai) | írásbeli | írásbeli |
|  | Egészségügyi asszisztensi feladatok | Asszisztensi feladatok urológia és nőgyógyászati területen | írásbeli | írásbeli |
|  | Ápolástan-gondozástan | Ápoláslélektan  Ápolástudomány | írásbeli  írásbeli | szóbeli  írásbeli |
|  | Klinikumi szakismeretek | valamennyi témakör | írásbeli | írásbeli |

A szóbeli vizsga

* A vizsgára 30 perc felkészülési időt kell adni.
* A vizsgát háromtagú bizottság előtt kell tenni.
* A vizsgákon egy alkalommal póttétel húzható.
* Egy-egy tantárgyból egy vizsgázó esetében a feleltetés időtartama tizenöt percnél nem lehet több.
* A szóbeli vizsgákon tétel húzatható, de a tantárgy jellegének megfelelően tételhúzás nélkül is megvalósítható (pl. idegen nyelvi kommunikációs készség felmérése).

1. Az írásbeli vizsga

* A tagintézmény bélyegzőjével ellátott lapon kell dolgozni.
* Egy tantárgy esetében 60 percnél hosszabb írásbeli vizsga nem szervezhető. Szakértői vélemény alapján a tagintézmény-vezető meghosszabbíthatja az írásbeli vizsga idejét.
* A feladatlapon fel kell tüntetni a tanuló nevét, a vizsganap dátumát, a tantárgy megnevezését.
* A kijavított írásbeli feladatlapot a szaktanár 8 napon belül köteles leadni az iskola titkárságán.

1. Időhosszabbítással élhet az a tanulási nehézséges és sajátos nevelési igényű tanuló, akinek szakvéleménye a Köznevelési törvény értelmében ezt biztosítja. Az időhosszabbítást írásban kell kérni.
2. Pótló vizsgát tehet a vizsgázó, ha a vizsgáról neki fel nem róható okból elkésik, távol marad, vagy a megkezdett vizsgáról engedéllyel eltávozik, mielőtt a válaszadást befejezné. A „fel nem róható okot” hitelt érdemlően bizonyítani kell. A pótló vizsga nem ismételhető.

### 1.2. Az osztályozó vizsgára vonatkozó külön rendelkezések

A tanulónak osztályozó vizsgát kell tennie, ha

a) felmentették a tanórai foglalkozásokon való részvétele alól, és nincs meg az osztályzat kialakításához szükséges 3 érdemjegye

b) magántanuló

c) tanulmányi ideje rövidített

d) a tanuló mulasztása a félév végére meghaladta a jogszabályban meghatározott mértéket, és emiatt nem osztályozható

e) mulasztásai miatt nem osztályozható, és a nevelőtestület engedélyezi az osztályozó vizsga letételét. Ha a teljes tanítási évben az igazolt és igazolatlan mulasztás

* elérte a 250 órát
* a szakmai tárgyak esetén hiányzása meghaladta a 20%-ot
* bármely közismereti tantárgy esetén hiányzása meghaladta a 30%-ot

és emiatt teljesítménye nem volt értékelhető, a tanuló a nevelőtestület döntése alapján osztályozó vizsgát tehet. Az osztályozó vizsga lehetősége megtagadható, ha a tanulónak 20-nál több igazolatlan órája van, és az iskola eleget tett értesítési kötelezettségének.

* Az osztályozó vizsgát magántanuló és a tanóra látogatása alól felmentett tanuló esetében a félév lezárása előtt meg kell tartani.
* Ha a tanulónak mulasztásai miatt kell osztályozó vizsgát tennie, az első félév anyagából a második félév során, a második félév anyagából a javító vizsgák időpontja előtt kell vizsgáznia.
* Osztályozó vizsga nem ismételhető, kivéve, ha szabálytalanul folyt le. Sikertelen osztályozó vizsga esetén a tanuló javító vizsgát tehet az augusztusi vizsgaidőszakban.
* Ha az osztályozó vizsga eredménye félévkor elégtelen volt, a tanulónak év végén a teljes tananyagból kell vizsgát tennie.
* Ha a tanuló  az év végi osztályozó értekezletek időpontjára érte el a  jogszabályban meghatározott hiányzás mértékét, az augusztusi vizsgaidőszakban tehet osztályozó vizsgát. Sikertelen osztályozó vizsga esetén három napon belül ugyanebben a vizsgaidőszakban javító vizsgát tehet.
* Ha a tanuló előrehozott érettségi vizsga teljesítése miatt osztályozó vizsgát tett a következő tanévek tananyagából, a következőképpen kell eljárni.

1. Ha sikeres érettségi vizsgát tett az adott tantárgyból, mentesül az értékelés és a tanórákon való részvétel kötelezettsége alól.
2. Amíg nem tett sikeres érettségi vizsgát az adott tantárgyból, köteles részt venni az adott tantárgy tanítási óráin, de mentesül az osztályozás-értékelés alól.

* Ha a tanuló az osztályozó vizsgán igazoltan nem jelenik meg, javító vizsgát tehet.
* Az év végi osztályozó vizsga eredményét rögzíteni kell a tanuló bizonyítványában és a törzslapon.

### 1.3. A javító vizsgára vonatkozó külön rendelkezések

* Ha a tanuló a tanév végén legfeljebb három tantárgyból elégtelen osztályzatot kapott, javítóvizsgát tehet.
* Javítóvizsgát tehet a tanuló, ha az osztályozó vizsgáról, a különbözeti vizsgáról igazoltan távol maradt, vagy azt nem fejezte be, illetve az előírt időpontig méltányolható okból nem tette le.
* A javító vizsga írásbeli vizsgarészei egységesen 45 percesek.
* Az írásbeli javító vizsgák feladatlapjait a szaktanár két munkanapon belül köteles kijavítani. A szóbeli vizsgák értékelő lapjait a vizsgáztató tanár a vizsga zárását követően adja le a titkárságon.
* Ha a javító vizsgán a tanuló bármelyik tantárgyból elégtelen osztályzatot szerez, köteles évet ismételni.
* Ha a javító vizsgán a tanuló nem jelent meg, köteles évet ismételni, kivéve, ha hitelt érdemlően igazolni tudja hiányzását. Ebben az esetben igazgatói engedéllyel és külön feltételekkel megismételheti a vizsgát.
* A javító vizsgára a tanulónak magával kell hoznia bizonyítványát. Az osztályfőnök a javító vizsga letétele után záradékkal látja el a bizonyítványt.

### 1.4. A különbözeti vizsgára vonatkozó általános rendelkezések

* A 9. évfolyam fölötti osztályokba beiratkozni szándékozó tanulóknak minden nem tanult tantárgyból különbözeti vizsgát kell tenniük.
* Ha a tanuló a tanév megkezdése után három hónapon belül iratkozott át, az adott tanév anyagából nem kell osztályozó vizsgát tennie. Ebben az esetben a szaktanár beszámoltatja a tanulót az elmaradt tananyagból
* Amennyiben a beiratkozás tanévéig tanult tantárgyak éves óraszámainak összege kevesebb, mint az iskolánk helyi tantervében szereplő óraszám, a tagintézmény-vezető – a szaktanárok javaslatának megfelelően - mérlegeli, hogy a tanulónak kell-e különbözeti vizsgát tennie.
* A tanuló az előírt különbözeti vizsgák letételére a nevelőtestülettől halasztást kaphat. Ebben az esetben tanulmányait felsőbb évfolyamon folytathatja, de a felvételi határozatában foglalt időpontig eleget kell tennie az előírt tanulmányi követelményeknek. Amennyiben a különbözeti vizsga követelményeit nem teljesíti sikeresen, alsóbb évfolyamon folytatja tanulmányait.
* Ha a tanuló különbözeti vizsgája nem sikerül, az augusztusi javító vizsgák időszakában javító vizsgát tehet, feltéve, hogy maximum két tantárgyból kell vizsgát tennie.
* A különbözeti vizsgára a tanulónak magával kell hoznia bizonyítványát.

### 1.5. A kisérettségi vizsgák

* A kisérettségi vizsgát az érettségi vizsga szabályainak megfelelően kell megszervezni a követelmények, a felkészülési, felelési idő, az írásbeli feladatlapok jellege tekintetében.
* Az utolsó évfolyamon az első félév végén minden kötelező érettségi tárgyból vizsgát kell tenniük a tanulóknak.
* A szóbeli vizsgákat két egymást követő tanítási napon szervezzük meg.
* Az írásbeli vizsgát a szaktanár lehetőség szerint saját órakeretében szervezi meg.
* A tanulót legalább egy hónappal korábban tájékoztatni kell a vizsga időpontjáról és követelményrendszeréről.
* A kisérettségi vizsgákon a szaktanár nem köteles póttételt húzatni.
* A kisérettségi vizsga osztályzata háromszoros súlyozású jegynek számít. Az osztályzat a tantárgy jellegének megfelelően felbontható (pl. idegen nyelv: szókincs, nyelvhelyesség, kommunikációs kompetencia/ magyar irodalom: tartalom, nyelvhelyesség, helyesírás).

## 2. A szóbeli felvételi vizsga követelményei

Szóbeli felvételi vizsgát az ötéves két tanítási nyelvű képzésre, valamint a pedagógia szakgimnáziumba jelentkező diákoknak kell tenni. A felvételi vizsga a NAT általános iskolai követelményeire épülő anyanyelvi, irodalmi és környezetismereti tájékozottságot mérő felvételi beszélgetés.

**Témakörök:**

* **a felvételiző kulturális élményei** (olvasmányok, színház, film, múzeum: néhány mondatos vélemény szóbeli megfogalmazása az olvasott szövegek szereplőinek cselekedeteiről, érzelmeiről, gondolatairól, a szövegekben megjelenő emberi helyzetekről, személyes benyomások, olvasmányok élményszerű bemutatása)
* **kommunikációs készségek felmérése:** önálló véleményalkotás a vizsgázó érdeklődésének megfelelően, pl. életmód, tanulási módszerek, internet, hobbi, sport témakörökben, az egészség- és a környezettudatosság érvényesítése a mindennapi tevékenységekben
* **szakmai motiváció indoklása**

A szóbeli vizsgán nem mérjük a jelentkező angol nyelvismeretét.

## 3. A felvétel és az átvétel helyi szabályai

Felvétel

* Tagintézményünk 9. évfolyamára történő jelentkezés rendje és a felvételi eljárás szabályai a 20/2012. EMMI rendelet 26-48. §-ban foglaltak alapján, központi felvételi eljárás szerint történik. Iskolánk minden évben közzéteszi honlapján a következő beiskolázási időszakra vonatkozó beiskolázási szabályzatot és egyéb tudnivalókat.
* Tanulói jogviszonnyal nem rendelkező tanuló jelentkezése esetén az iskola igazgatója dönt a 9-12. évfolyamba való felvételről vagy elutasításról, korábbi tanulmányok beszámításáról.
* A szakképzési évfolyamokra való jelentkezés közvetlenül történik, az iskola által közzétett jelentkezési lapon. Túljelentkezés esetén előnyben részesülnek azok, akik tagintézményünkben, vagy az egészségügyi iskolák valamelyikében végezték középfokú tanulmányaikat. Egyéb esetben a jelentkezési sorrend alapján nyerhetnek felvételt a felvételi követelményeknek megfelelő tanulók.

Átvétel más iskolából

* Az átvétel jelentkezés alapján történhet, elsősorban szorgalmi időszakon kívül, kivételes esetben a tanítási év során. Az átiratkozni szándékozó diáknak (kiskorú tanuló szülőjének) kérelmet kell beadnia, amely tartalmazza az iskolaváltási szándék indoklását, a választott képzési forma megjelölését, és a szülő/nagykorú tanuló elérhetőségeit. A kérelemhez mellékelni kell az utolsó három tanév év végi bizonyítványának másolatát.
* A tanulónak írásban nyilatkoznia kell arról, hogy adott határidőn belül vállalja a különbözeti vizsgák teljesítését, valamint a szakmai gyakorlat pótlását, amennyiben ez az évfolyamra való belépés feltétele.
* Ha a tanulónak az iskolában alkalmazott kerettanterv szerint valamely tantárgyból nincs osztályzata, különbözeti vizsgát kell tennie. Ha nem azonos óraszámban tanulta az adott tantárgyat, a különbözeti vizsga szükségességéről a tagintézmény-vezető a szaktanárral egyeztetve dönt. Az angol-magyar két tanítási nyelvű osztályba átiratkozni szándékozó diákoknak angol nyelvből minden esetben kell különbözeti vizsgát tennie.
* Sajátos nevelési igény vagy tanulási nehézség esetén a felvételi kérelemhez csatolni kell az érvényes szakvélemény másolatát is.
* A tagintézmény-vezető nyolc napon belül dönt az átvételi kérelem ügyében, és erről írásban értesíti a tanulót/kiskorú tanuló szülőjét. A döntés tartalmazza, hogy a tanuló
* különbözeti vizsgák nélkül átiratkozhat,
* különbözeti vizsgák letétele előtt, a vizsgák teljesítésére türelmi idő kiszabásával átiratkozhat,
* csak a különbözeti vizsgák előzetes letétele után iratkozhat át,
* évfolyamismétléssel iratkozhat át,
* vagy kérelmét a tagintézmény-vezető elutasította.

Felvétel esetén az alábbi eljárásrend lép érvénybe:

* A tagintézmény-vezető befogadó nyilatkozatot küld a tanuló iskolájának. Az előző iskolából az „Értesítés iskolaváltoztatásról” dokumentumot a tanulónak vissza kell hoznia, beiratkozása ez által válik érvényessé.
* Ha a tanuló jogosult tankönyv- vagy étkezési kedvezmény igénybe vételére, az erről szóló dokumentumot a beiratkozáskor be kell adnia.
* Amennyiben a tanuló korábbi eredményei alapján a tagintézmény-vezető a különbözeti vizsga teljesítése előtt engedélyezi a tanuló átiratkozását, a tanuló folytathatja tanulmányait a megfelelő osztályban. Különbözeti vizsgáit a felvételi határozatában megjelölt határidőig kell teljesítenie.
* Évközi átvétel esetén a tanuló érdemjegyeit a volt iskolája által megküldött hiteles dokumentumok alapján az osztályfőnök átvezeti az osztályozó naplóba.
* A különbözeti vizsga eredményeit fel kell tüntetni az anyakönyvben és a tanuló bizonyítványában.

## 4. Átiratkozás másik képzési formára iskolán belül

A tanulmányi eredmény, eltérő motiváció, tanári javaslat vagy szülői kérés esetén lehetőség van iskolán belül a képzési forma megváltoztatására. Az eljárás a következő:

* A tanuló vagy a kiskorú tanuló szülője kérelmet ad be, amelyben indokolja szándékát. Ha az átiratkozás tanári javaslatra történik, a szülő egyetértő nyilatkozatát kell beszerezni.
* Ha a tanulónak az iskolában alkalmazott kerettanterv szerint valamely tantárgyból nincs osztályzata, különbözeti vizsgát kell tennie. Ha nem azonos óraszámban tanulta az adott tantárgyat, a különbözeti vizsga szükségességéről a tagintézmény-vezető a szaktanárral egyeztetve dönt. A két tanítási nyelvű osztályba átiratkozni szándékozó diákoknak angol nyelvből minden esetben kell különbözeti vizsgát tenniük.
* A tagintézmény-vezető nyolc napon belül dönt az átvételi kérelem ügyében, és erről írásban értesíti a tanulót/kiskorú tanuló szülőjét. A döntés tartalmazza, hogy a tanuló
* mely tanítási naptól kezdve
* melyik képzési forma melyik évfolyamára iratkozhat át,
* mely tantárgyakból és milyen határidőkkel kell különbözeti vizsgát tennie
* Szorgalmi időszakban történő átiratkozás esetén a tanuló addig megszerzett érdemjegyeit be kell számolni a félévi és év végi értékeléskor, kivéve, ha az adott tantárgyat más nyelven tanulta.
* A különbözeti vizsga eredményeit fel kell tüntetni az anyakönyvben és a tanuló bizonyítványában.

# Helyi tanterv

# A választott kerettanterv által meghatározott tanórai foglalkozások

## Négyéves sport szakgimnázium (2016-os tanterv)

|  |  |  |  |  |
| --- | --- | --- | --- | --- |
| **Tantárgyak** | **9. évf.** | **10. évf.** | **11. évf.** | **12. évf.** |
| Magyar nyelv és irodalom | 4 | 4 | 4 | 4 |
| Idegen nyelv | 4 | 4 | 4 | 4 |
| Matematika | 3 | 3 | 3 | 3 |
| Történelem | 2 | 2 | 3 | 3 |
| Etika | - | - | - | 1 |
| Informatika | 2 | 2 | - | - |
| Művészetek | - | - | 1 | - |
| Testnevelés | 5 | 5 | 5 | 5 |
| Osztályfőnöki | 1 | 1 | 1 | 1 |
| Kötelező komplex természettudományos tantárgy | 3 | - | - | - |
| Ágazathoz kapcsolódó tantárgy: Biológia | - | 2 | 2 | 2 |
| Kötelezően választható tantárgy: Érettségi tantárgy | - | - | 2 | 2 |
| Pénzügyi és vállalkozói ismeretek | - | 1 | - | - |
| Érettségire épülő (fő) szakképesítés | 8 | 8 | 7 | 7 |
| Érettségi vizsga keretében megszerezhető szakképesítés | 3 | 4 | 3 | 3 |
| Rendelkezésre álló órakeret/hét | 35 | 36 | 35 | 35 |

## Négyéves egészségügyi szakgimnázium (2016-os tanterv)

|  |  |  |  |  |
| --- | --- | --- | --- | --- |
| **Tantárgyak** | **9. évf.** | **10. évf.** | **11. évf.** | **12. évf.** |
| Magyar nyelv és irodalom | 4 | 4 | 4 | 4 |
| Idegen nyelv | 4 | 4 | 4 | 4 |
| Matematika | 3 | 3 | 3 | 3 |
| Történelem | 2 | 2 | 3 | 3 |
| Etika | - | - | - | 1 |
| Informatika | 2 | 2 | - | - |
| Művészetek | - | - | 1 | - |
| Testnevelés | 5 | 5 | 5 | 5 |
| Osztályfőnöki | 1 | 1 | 1 | 1 |
| Kötelező komplex természettudományos tantárgy | 3 | - | - | - |
| Ágazathoz kapcsolódó tantárgy: Biológia | - | 2 | 2 | 2 |
| Kötelezően választható tantárgy: Érettségi tantárgy, | - | - | 2 | 2 |
| Pénzügyi és vállalkozói ismeretek | - | 1 | - | - |
| Érettségire épülő (fő) szakképesítés | 8 | 8 | 7 | 7 |
| Érettségi vizsga keretében megszerezhető szakképesítés | 3 | 4 | 3 | 3 |
| Rendelkezésre álló órakeret/hét | 35 | 36 | 35 | 35 |

## Ötéves egészségügyi két tanítási nyelvű szakgimnázium (2016-os tanterv)

|  |  |  |  |  |  |
| --- | --- | --- | --- | --- | --- |
| **Tantárgyak** | **9. Kny** | **9. évf.** | **10. évf.** | **11. évf.** | **12. évf.** |
| Magyar nyelv és irodalom | 3 | 4 | 4 | 4 | 4 |
| Idegen nyelv (célnyelv) | 18 | 6 | 6 | 5 | 5 |
| Matematika | 2 | 3 | 3 | 3 | 3 |
| Történelem |  | 2 | 2 | 3 | 3 |
| Informatika | 2 | 1 | 1 | - | - |
| Testnevelés | 5 | 5 | 5 | 5 | 5 |
| Osztályfőnöki |  | 1 | 1 | 1 | 1 |
| Célnyelvi civilizáció |  |  |  | 2 | 2 |
| Kötelező természettudományos tantárgy |  | 2 | 2 | - | - |
| Kötelezően választható tantárgy: Biológia |  | - | - | 2 | 2 |
| Érettségire épülő (fő) szakképesítés |  | 8 | 8 | 7 | 7 |
| Érettségi vizsga keretében megszerezhető szakképesítés |  | 3 | 4 | 3 | 3 |
| Rendelkezésre álló órakeret/hét | 30 | 35 | 36 | 35 | 35 |

## Négyéves humán szakgimnázium: pénzügyi-informatikai irány (2013-as tanterv)

**Tantárgyi háló (a kiemelt számok a szabad órakeretből felhasznált órákat jelzik).**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Tantárgyak | 9. évf. | | 10. évf. | | 11. évf. | | 12. évf. | |
| Magyar nyelv és irodalom | 4 | | 4 | | 4 | | 4+1 |  |
| Angol/német nyelv | 3 | | 3 | | 3 | | 3+1 | |
| Matematika | 3 | | 3 | | 3 | | 3+1 | |
| Történelem, társadalmi és állampolgári ismeretek | 2 | | 2 | | 3+1 | | 3 | |
| Etika |  | |  | | 1 | |  | |
| Biológia – egészségtan |  | | 2 | | 2 | | 1 | |
| Fizika | 2 | | 2 | | 1 | |  | |
| Kémia | 2 | | 1 | |  | |  | |
| Földrajz | 2 | | 1 | | 1 | |  | |
| Művészetek\* (ének) | 1 | | 1 | |  | |  | |
| Informatika | 1+1 | | 2 | |  |  |  |  |
| Testnevelés és sport | 5 | | 5 | | 5 | | 5 | |
| Osztályfőnöki | 1 | | 1 |  | 1 |  | 1 |  |
| Az európai stílusok története |  | |  |  | 1 |  |  |  |
| Magyar mint idegen nyelv |  | 2 |  | 2 |  | 2 |  | 2 |
| Pénzügyi és gazdasági kultúra | 1 |  | 1 |  |  |  |  |  |
| Vállalkozzunk! | 1 |  |  |  |  |  |  |  |
| Munkapiac |  |  | 1 |  |  |  |  |  |
| Etikus vállalkozói ismeretek |  |  |  |  | 1 |  | 1 |  |
| Szakmai tárgyak órakerete | 6 |  | 7 |  | 8 |  | 11 |  |
| Összesen | 35 | | 36 | | 35 | | 35 | |

## Négyéves humán szakgimnázium: nyelvi-informatikai irány (kifutó rendszerben)

választott kerettanterv: Kerettanterv a szakközépiskolák 9-12. évfolyama számára.

**Tantárgyi háló (a kiemelt számok a szabad órakeretből felhasznált órákat jelzik).**

|  |  |  |  |  |
| --- | --- | --- | --- | --- |
| Tantárgyak | 9. évf. | 10. évf. | 11. évf. | 12. évf. |
| Magyar nyelv és irodalom | 4+1 | 4 | 4 | 4+1 |
| Nyelv- és beszédfejlesztés |  | +1 |  |  |
| Angol/német nyelv | 3 | 3 | 3+1 | 3+1 |
| Matematika | 3 | 3 | 3 | 3+1 |
| Történelem, társadalmi és állampolgári ismeretek | 2+1 | 2+1 | 3+1 | 3 |
| Etika |  |  | 1 |  |
| Biológia – egészségtan |  | 2 | 2 | 1 |
| Fizika | 2 | 2 | 1 |  |
| Kémia | 2 | 1 |  |  |
| Földrajz | 2 | 1 | +1 |  |
| Művészetek (ének) | +1 | 1 |  |  |
| Az európai stílusok története |  |  | +1 |  |
| Informatika | 1+1 | + 2 |  |  |
| Testnevelés és sport | 5 | 5 | 5 | 5 |
| Osztályfőnöki | 1 | 1 | 1 | 1 |
| Szakmai tárgyak órakerete | 6 | 7 | 8 | 11 |
|  | 35 | 36 | 35 | 35 |

## Ötéves angol két tanítási nyelvű szakgimnázium (2013-as tanterv)

**Tantárgyi háló (a kiemelt számok a szabad órakeretből felhasznált órákat jelzik).**

|  |  |  |  |  |  |
| --- | --- | --- | --- | --- | --- |
| Tantárgyak | 9/Kny | 9. évf. | 10. évf. | 11. évf. | 12. évf. |
| Magyar nyelv és irodalom | 3 | 4 | 4 | 4 | 4 |
| Angol nyelv (célnyelv) | 18 | 6 | 6 | 5 | 5 |
| Célnyelvi civilizáció |  | 1 | 1 | 2 | 2 |
| Matematika | 2 | 3 | 3 | 3 | 3 |
| Történelem, társadalmi és állampolgári ismeretek |  | 2 | 2 | 3 | 3 |
| Etika |  |  |  | 1 |  |
| Biológia – egészségtan |  |  | 2 | 2 | 1 |
| Fizika |  | 2 | 2 | 1 |  |
| Kémia |  | 2 | 1 |  |  |
| Földrajz |  | 2 | 1 |  |  |
| Művészetek\* (ének) |  |  | 1 |  |  |
| Informatika | 2 | 1 |  |  |  |
| Testnevelés és sport | 5 | 5 | 5 | 5 | 5 |
| Társadalomtudományi vagy természettudományi projekt | 2 |  |  |  |  |
| *Osztályfőnöki* | 1 | 1 | 1 | 1 | 1 |
| Összesen | 33 | 35 | 36 | 35 | 35 |

**Angolul tanított tantárgyak:**

* célnyelvi civilizáció
* matematika
* történelem, társadalmi és állampolgári ismeretek
* Ezen kívül az adott tanév nyújtotta lehetőségeknek megfelelően a szakmai tantárgyak.

## Egészségügyi szakgimnázium (2018-as tanterv)

## 

## Két tanítási nyelv ű egészségügyi szakgimnázium (2018-as tanterv)

## 

## Sport szakgimnázium (2018-as tanterv)

## 

## Pedagógia szakgimnázium (2018-as tanterv)

## 

## Mellék-szakképesítést nem választók óraszám-módosítása:

Egészségügy

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 9. | | 9.  helyi tanterv | | 10. | | 10.  helyi tanterv | | 11. | | 11.  helyi tanterv | | 12. | | 12.  helyi tanterv | |
| e | gy | e | gy | e | gy | e | gy | e | gy | e | gy | e | gy | e | gy |
| anatómia | 2,5 |  | 3 |  |  |  |  |  |  |  |  |  |  |  |  |  |
| ápolási beavatkozások |  |  |  |  | 1 |  | 1,5 |  |  |  |  |  |  |  |  |  |
| diagnosztika, terápia |  |  |  |  | 2 |  | 2,5 |  |  |  |  |  |  |  |  |  |
| belgyógyászat |  |  |  |  |  |  |  |  | 1,5 |  | 3 |  |  |  |  |  |
| Klinikumi gyakorlat |  |  |  |  |  |  |  |  |  | 1,5 |  | 4,5 |  |  |  | 2 |
| Szakmai kompetenciák erősítése |  |  |  |  |  |  |  |  |  |  | 3,5 |  |  |  | 4 |  |

Pedagógia

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 9. | | 10. | | | 11. | | 11. | | | 12. | | 12. | |
|  |  |  |  |  |  |  | helyi tanterv | | |  |  | helyi tanterv | |
| e | gy | e | gy | ögy | e | gy | e | gy | ögy | e | gy | e | gy |
| **Pedagógia** |  |  |  |  |  | 1,5 |  | 2,5 |  |  | 1,5 |  | 3 |  |
| **Pszichológia** |  |  |  |  |  | 1,5 |  | 2,5 |  |  | 2 |  | 3 |  |
| **Pedagógiai gyakorlat** |  |  |  |  |  |  | 1,5 |  | 2,5 |  |  | 1,5 |  | 2,5 |
| **Kommunikáció** |  |  |  |  |  |  |  | 1 |  |  | 0 |  | 2 |  |
| **Szakmai kompetenciák erősítése** |  |  |  |  |  |  |  | 1,5 |  |  | 0 |  | 1,5 |  |

## Nem kötelező tanórai foglalkozások

**Felzárkóztató foglalkozások**

* Matematika felzárkóztató tanulási nehézséggel küzdő diákok számára
* Anyanyelvi felzárkóztató tanulási nehézséggel küzdő diákok számára
* Magyar mint idegen nyelv

**Fejlesztő foglalkozások:** a sajátos nevelési igényű diákok számára a sajátos nevelési igény típusának és a szakvéleményben foglalt javaslatoknak megfelelően.

**Érettségi felkészítők:** amennyiben lehetőség nyílik rá, nem kötelező tanórai foglalkozás keretében történik az érettségi felkészítés, ha pedig nem, akkor a tanórákon (l. még: 7. pont: A választható érettségi vizsgatárgyak).

# Az oktatásban alkalmazható tankönyvek, tanulmányi segédletek és taneszközök kiválasztásának elvei

* Az iskolai tankönyvrendelést az iskola tankönyvfelelőse készíti el a tagintézmény-vezető ellenőrzésével a szakmai munkaközösségek közreműködésével a jogszabályi határidők betartásával. A tankönyvrendelés véglegesítéséhez az iskola igazgatója beszerzi a szülői szervezet és a diákönkormányzat véleményét.
* Csak olyan tankönyv választható, amelynek igénybevétele az iskolai tankönyvrendelés és tankönyvellátás jogszabályban meghatározott rendje szerint valamennyi tanulónak, illetve az arra jogosultaknak ingyenesen biztosítható. A végleges tankönycsomag ára – tekintettel az ingyenes tankönyvre jogosult diákokra – csak olyan mértékben haladhatja meg a központi támogatást, amilyen mértékben a diákoknak könyvtári és használt példányokat tudunk biztosítani.
* Amennyiben a fenti árkorlát nem teszi lehetővé bizonyos tankönyvek beszerzését, a szaktanár olyan módon köteles közzétenni az elsajátítandó tananyagot, hogy minden diák hozzáférhessen (jegyzet, digitális tananyag, stb.)
* Az ingyenes tankönyvre nem jogosult diákok közül is soknak nagy anyagi terhet jelent a tankönyvek beszerzése, így az iskola lehetőségeihez mérten könnyíti a tankönyvvásárlás terheit: könyvtári példányok kölcsönzésével, és az évente meghirdetett tankönygyűjtési akciókkal.
* A munkaközösségek tankönyvrendelés előtt komolyan mérlegelik a minőség és a tankönyvárak közötti összefüggéseket, a tankönyvcsomag összeállításában az ár/érték arányt a legoptimálisabban veszik figyelembe.
* A végleges rendelés leadása előtt a szülők nyilatkoznak a tankönyvlista elfogadásáról.
* A tankönyvek beszerzésére vonatkozó döntés tanév közben nem változtatható meg, ha abból a szülőre fizetési kötelezettség hárul.

# A Nemzeti alaptantervben meghatározott pedagógiai feladatok helyi megvalósításának részletes szabályai

## Fejlesztési területek – nevelési célok konkrét megvalósítása

A fejlesztési területek és nevelési célok egyrészt beépülnek az egyes tantárgyak tartalmaiba, másrészt hosszabb időn át tartó osztályfőnöki projektek, tanórán kívüli foglalkozások témáit jelentik.

Az erkölcsi nevelés

A pedagógustól elvárható, hogy példamutató magatartást tanúsítson megjelenésében, megnyilvánulásaiban, egész magatartásában. Az erkölcsi nevelés egyéb módszerei:

* az osztályban felmerülő problémák rendszeres, elemző megbeszélése osztályfőnöki órákon
* erkölcsi kérdések felvetése (vitája) irodalmi művek kapcsán
* a felelősségtudat fejlesztése a tanulmányi munkában: rendszeres, építő tanári visszajelzések
* tanulók bevonása döntési helyzetekbe (fegyelmi tárgyalásokkal kapcsolatosan szélesebb véleménynyilvánítási jogkör)
* a másik iránti felelősségtudat felébresztése az egyénben a kommunikációs helyzetek gyakorlása során (idegen nyelvek)
* az önértékelés fejlesztése közösségi programok révén: hogy a gyengébb teljesítményt nyújtó tanulók is megmutathassák más területeken birtokolt képességeiket, pl. ének, tánc, hangszeres zene (pl. Bókay-nap)
* a szakmai képzés során a segítségre szoruló (gyermek, idős, beteg) emberek iránti empátia és erkölcsi felelősségtudat kialakítása
* a közösségi munka erkölcsi nevelési lehetőségeinek kihasználása

Nemzeti öntudat, hazafias nevelés

* a nevelés során általános célként fogalmazódik meg a magyar nemzet sikereinek kiemelése (pl. természettudományok, sport)
* fontos, kiemelt szerepet kapnak nemzeti ünnepeink – a megemlékezések során aktív tanulói részvétellel
* az iskolai programokban helyet kapnak a kultúránkat meghatározó vallási ünnepek, jeles napok és a hozzájuk kötődő szokások (karácsony, húshagyókedd-farsang, húsvét, stb.) osztályünnepségek, dekorációk, kézműves foglalkozások formájában
* múzeumi / múzeumpedagógiai órák (pl. a Nemzeti Múzeum állandó kiállításai, művészeti tárgyak képei, nemzeti szimbólumaink tudatosítása, tárgykészítés)
* történelmünk fontosabb állomásainak dramatikus feldolgozása, interaktív prezentációk, dekorációként is felhasználható térképek készítése (otthoni diákmunkaként).
* tanulmányi kirándulások során: nemzeti emlékhelyeink felkeresése, múzeumok ide vonatkozó anyagainak megtekintése, utólagosan tanórákon történő feldolgozása, nemzeti uralkodóink szobrainak felkeresése.
* határon túli tanulmányi kirándulások

Állampolgárságra, demokráciára nevelés

* Történelem és állampolgári ismeretek tantárgyi keretein belül:
* A magyar állam működése, intézményei
* EU alapértékei, napi hatásai, lehetőségek az ország és az egyén számára
* A demokratikus döntéshozatal, órai gyakorlat
* Tanórán kívüli foglalkozások:
* Intézménylátogatások /pl. Parlament, bírósági tárgyalás, minisztériumok/
* Ügyintézés, elméletben, gyakorlatban /pl. űrlapok kitöltése/
* Az idegen nyelvek tanítása kapcsán a nyelvekkel, a nyelvtanulással, az idegen nyelveket beszélő emberekkel és a más kultúrákkal kapcsolatos pozitív attitűd, ami magában foglalja a kulturális sokféleség tiszteletben tartását és a nyelvek, kultúrák közötti kommunikáció iránti nyitottságot. Ehhez kötődő tevékenységek:
* idegen nyelv órák
* külföldi diákcserék
* francia sajtdélután, orosz teadélután
* iskolánkba járó nem magyar állampolgárok kulturális napjai, programjai, előadásai saját kultúrájukról

Az önismeret és a társas kultúra fejlesztése

* A 9. évfolyam osztályfőnöki tanmenetében külön tematikai egységként kell szerepelnie a viselkedéskultúrának, illemtannak.
* a magyar nyelv órán a hatékony kommunikáció feltételeinek megismerése, a kommunikációs és életvezetési készség, szociális képesség kialakítása, önéletrajz írása
* A Bókay napon ill. a délutáni programjainkon a tanulók kedvező adottságait, szellemi és gyakorlati készségeit, saját sikereit is kifejezésre juttatjuk és kiműveltetjük. Különös képességeiket megbecsüljük, és erre neveljük a tanulótársakat is.
* A nyelvtanulás a témák sokfélesége miatt, valamint azért, mert minden más tantárgynál több lehetőséget nyújt a beszélgetésre, kiválóan alkalmas a személyiség kibontakozásának támogatására.

A családi életre nevelés

* Osztályfőnöki órák: a harmonikus emberi kapcsolatok feltételei , a családtervezés, a szexuálhigiéné (szakmai tanárok bevonásával)
* A csecsemő és kisgyermek-gondozás külön tantárgyként szerepel minden évfolyam tantervében (szakmai elmélet és csecsemőosztályos gyakorlat)
* szülők intenzívebb bevonásai az iskola életébe (pl. sok gyermekes szülő meghívása osztályfőnöki órára)
* Pozitív minták közvetítése (filmek, irodalmi művek)
* A különféle társas kapcsolatok helyzete az eltérő kultúrkörökben (nem magyar anyanyelvű diákok, filmek, kulturális antropológia program)
* Az állam és a család kapcsolatának bemutatása / jogszabályok, GYES, stb./

A testi és lelki egészségre nevelés

* Iskolánk minden tanulója az alábbi tantárgyak keretében foglalkozik az egészséges életvitellel, testi-lelki egészség fejlesztésével:
* egészségügyi alapismeretek/pedagógia,
* népegészségügy,
* környezet-egészségügy
* ápolás-lélektan
* Az osztályfőnöki órákon külön téma a szenvedélybetegségek ártalmainak elkerülési lehetőségei, drogprevenció (szakember bevonásával), az egészségi állapotot befolyásoló külső és belső tényezők
* A testnevelés órák keretei között a diákok megismerkednek
* táplálkozás hibáival és annak következményeivel
* helyes testtartás kritériumaival és a rendszeres testedzés fontosságával
* Évente külön tematikus napot rendezünk az egészségkultúra, és egészségügyi pályák témakörében.

Felelősségvállalás másokért, önkéntesség

* a közösségi szolgálat előkészítésében figyelmet kell fordítani arra, hogy a diákok ne csak kötelező feladatként tekintsenek a közösségi szolgálatra, hanem belső igényükké váljon a másokon való segítés
* az iskola képzési irányához kapcsolódóan elsősorban az egészségügyi és szociális területeken szervezzük meg a közösségi szolgálatot
* a felelősségvállalás másokért az osztályközösségi munkában is meg kell, hogy jelenjen (pl. gyengébbek korrepetálása, betegség után a hiányzó tananyag pótlásához segítségnyújtás)
* a felelősségvállalás az iskolaközösségi munkában is meg kell, hogy jelenjen (pl. nem magyar anyanyelvűek, sajátos nevelési igényűek mentorálása)

Fenntarthatóság, környezettudatosság

* A biológia és földrajz órák kapcsolódó tartalmai
* a közösségi szolgálat tevékenységei között helyet kapnak a környezetvédelmi tevékenységek
* Föld napja és Víz világnapja programok tematikája az alábbi problémák köré szerveződik:
* a bioszféra és a biológiai sokféleség megőrzése
* környezettudatos magatartás
* környezetért felelős életvitel
* az állampolgári – egyéb közösségi – felelősség felébresztése
* fenntarthatóságra nevelés, az elveivel való azonosulás elősegítése
* gyűjtési akciók: elemgyűjtés, PET-palack gyűjtés, tankönyvgyűjtés
* újrahasznosítható anyagok a szabadidős kézműves tevékenységekben
* iskola- és környezetszépítés
* Intézménylátogatások /pl. erőművek, gyárak, civil szervezetek/

Pályaorientáció

* Az egészségügyi és szociális szakmai képzés az oktatott tantárgyakon keresztül lát el pályaorientációs célokat. Ezen kívül tanórán kívüli tevékenységekkel segítjük az egészségügyi pályák megismerését:
* intézménylátogatások során (óvoda, idősek otthona, kórházlátogatás)
* egészségnapi programok szervezése a pályaválasztás – orientáció köré
* Előadók meghívása
* Nyílt napok, börzék látogatása

Gazdasági és pénzügyi nevelés

* A kötelező pénzügyi órán felül a történelem és osztályfőnöki órák keretében kell foglalkozni az alábbiakkal:
* gazdasági-pénzügyi intézmények és folyamatok
* pénzügyi szabályok
* banki tranzakciókkal
* fogyasztóvédelmi ismeretek
* iskolai rongálások és javítási költségeik
* vásárlási szokások, tudatos vásárlás
* takarékossági lehetőségek

Médiatudatosságra nevelés

* A 9-10. évfolyamon informatika órák keretében kell tárgyalni az alábbi témákat:
* internetes etika
* az internet okozta veszélyek, internetes bűncselekmények, agresszió
* a közösségi portálok használata
* az internetes források megbízhatósága
* A magyar nyelv tantárgy több témaköréhez (kommunikáció, társadalom és nyelvhasználat, szövegtípusok, stílusrétegek) kapcsolódóan kell tárgyalni az alábbi témákat:
* a média működése, hatása
* a valóságos és a virtuális, a nyilvános és a bizalmas érintkezés megkülönböztetése
* a médiajellemzők jogi és etikai jelentősége
* az érettségi témakörök között magyar nyelv, társadalomismeret és informatika tantárgyból és helyet kapnak a fenti témák

A tanulás tanítása

* minden tantárgyból: a helyes tankönyvhasználat (ill. egyéb segédanyagok: szöveggyűjtemény, atlasz, szótárak használatának megtanítása)
* magyar nyelv órán: jegyzetelés tanítása (könyvből, hallás után), lényegkiemelés
* könyvtári órákon és informatikai órákon: az ismerethordozók használata
* megfigyelés, kísérlet és alkalmazása a természettudományos órákon
* különböző típusú otthoni feladatok, pl. anyaggyűjtés, terepmunka, projektmunka
* a 9. évfolyamon osztályfőnöki órasorozat (a szakmai tárgyat tanító tanárok bevonásával) a tanulás technikája, tanulási stratégiák témakörében.
* idegen nyelv órákon a sikeres nyelvtanulás, a gyakorlás, elmélyítés, rögzítés, önellenőrzés módszereinek részletes megismertetése.

## Speciális tanítási napok keretei között teljesítendő pedagógiai feladatok

Iskolánk a Knt. 4.§ 30. alapján rendhagyó tanítási napként szervezi meg az alábbi, konkrét pedagógiai célú eseményeket:

**Egészségnap:** az iskola arculatának megfelelően a képzési irányhoz kapcsolódó, tanórai keretben nem, vagy nehezen megvalósítható szakmai programokkal töltjük ki a nap 3-5 óráját.

**Bókay nap:** az iskola névadójának emlékére szervezett komplex kulturális nap, amelynek célja: rendhagyó tanórán kívüli foglalkozások keretében elmélyíteni a tanórákon szerzett ismereteket, valamint a tehetség kibontakoztatását segítő tevékenységek:

* tudományos előadások (a tananyagban nem szereplő, de alapvető művelődéstörténeti, tudományos ismeretek közvetítése)
* intézménylátogatások
* önmenedzselési tréningek
* tantárgyközi komplex órák
* előadói versenyek (irodalmi prezentációs, zenei előadói)
* tantárgyakhoz kapcsolódó vetélkedők

**Sportnap:** a sportnap célja, hogy iskolán kívüli környezetben, szabad levegőn intenzív mozgásos tevékenységben vegyenek részt a diákok. Lehetséges formái:

* intenzív túra
* sportpályán, erdőben, parkban rendezett csapatversenyek és sorversenyek

**Kisérettségi vizsgák:** a végzős évfolyamok próbaérettségi vizsgái a téli szünet utáni tanítási napokon. A tanulók a vizsgák letételével teljesítik a tanítási napra vonatkozó kötelezettségüket. (l. még: Nevelési program 10.1.E pont)

**Kisvizsgák és évfolyamdolgozatok:** a nem végzős évfolyamok tanulói rendszerint az írásbeli érettségi vizsgák első hetében vizsganapok keretében adnak számot tudásukról.A tanulók a vizsgák letételével teljesítik a tanítási napra vonatkozó kötelezettségüket.

# A mindennapos testnevelés, testmozgás megvalósításának módja

A mindennapos testnevelés az Nkt. 27. § (11) bekezdésében meghatározottak szerint valósul meg.

# A választható tantárgyak, foglalkozások, továbbá ezek esetében a pedagógusválasztás szabályai

* idegen nyelv választása minden képzési formában (9. évfolyamon angol vagy német, 13. évfolyamon angol, minimum 8 fős csoport esetén német nyelv.)
* Tájékoztató a választható tantárgyakról minden év április 30-ig
* A tanuló bejelenti döntését május 20-ig
* A tanuló a tagintézmény-vezető engedélyével félévkor módosíthatja választását, a módosítást a szülő írásban kérheti.
* A választott tantárgy a tanuló munkájának értékelése és a tanórán való részvétele szempontjából ugyanolyan elbírálású, mint a kötelező tantárgy.

# A választható érettségi vizsgatárgyak

Az érettségi vizsgaszabályzat (100/1997) 4. § (2-3) alapján a tizenegyedik-tizenkettedik évfolyamon a kötelező vizsgatárgyakból biztosítjuk mind a középszintű, mind az emelt szintű érettségi vizsgára történő felkészülést. Ezen felül

* biológia és testnevelés tantárgyból a középszintű érettségi vizsgára való felkészülést.

A tanulók a 100/1997. érettségi vizsgaszabályzatban foglalt feltételek teljesítése mellett tehetnek érettségi vizsgát a választott tantárgyból.

# A tanuló tanulmányi munkájának értékelése, a magatartás és szorgalom minősítésének elvei

Az értékelés fontos szerepet játszik diákjaink személyiségének fejlesztésében, ezért fontosnak tartjuk, hogy az értékelés mind a tanuló, mind a szülő számára visszajelzés legyen a tanuló fejlődéséről, személyre szóló legyen, hogy ezzel is segítsen és keményebb, kitartó munkára ösztönözzön. Törekszünk arra, hogy az értékelés során differenciáltan viszonyuljunk a tanulók személyiségéhez és képességeihez. Önismeretük fejlesztése érdekében velük is értékeltetjük teljesítményüket (magatartás, szorgalom). A kiemelkedő teljesítményeket az iskola jutalmazási rendszerének megfelelően értékeljük, az iskola közössége előtt méltatjuk.

**1. Pedagógiai-didaktikai alapelveink**

Célunk, hogy az értékelés, beszámoltatás formái egymással összhangban álljanak és megfeleljenek az alábbi mérési szempontokra épülő alapelveknek.

a) Tárgyilagosság

a tanulói teljesítményt nem befolyásolhatják a tanuló korábbi eredményei vagy magatartása

az értékelést függetleníteni kell a pedagógus és a tanuló személyétől

az iskolánkban kialakított tantárgyankénti értékelési rendszer biztosítja a tagintézmény összes tanulójának az azonos mérési elvű értékelést

b) Megbízhatóság

a súlyozási szempontok következetes érvényesítése

az értékelés pontosan tükrözze a tanuló tudását

ugyanannak a teljesítménynek mindig azonos legyen az értékelése

c) Érvényesség

kizárólag olyan ismeretet kérjünk számon, amit megtanítottunk

az értékelés álljon összhangban a tantárgyi követelményekkel

### A tanuló tanulmányi munkájának írásban, szóban vagy gyakorlatban történő ellenőrzési és értékelési módja

### A számonkérések formái

A SZÓBELI SZÁMONKÉRÉSEK

* Felelet: azon tantárgyak esetében, amelyeknél az érettségi vizsgán a tanulónak szóban is számot kell adnia tudásáról, kötelező a rendszeres tanórai szóbeli számonkérés. Ennek középpontjában a napi tananyag áll, de a szaktanár ismétlő kérdésekkel ellenőrizheti a tanuló készülésének rendszerességét.
* Kiselőadás, power point-bemutató: önkéntes vállalásra épül, javasolt, hogy a szaktanár az értékelésben a pozitív motiválást részesítse előnyben.
* Kisvizsga, kisérettségi; vizsgarendszer: a munkaközösségekben kialakított rendszer szerint zajlik, amely szerepel a munkaközösségek és az iskola munkatervében is, s ez garantálja a tanulók arányos terhelését; éves tervét a tagintézmény-vezető hagyja jóvá. Lehet szóbeli vagy írásbeli vizsga, illetve épülhet a kettő kombinációjára. A vizsgák időpontjáról a tanév elején az osztályban tanítókat, a tanulókat és a szülőket is tájékoztatni kell.

A vizsgarendszerben szerzett érdemjegyeket súlyozottan számítjuk, de nem befolyásolhatják egyértelműen az év végi osztályzatot, hiszen a tanulók aktuális tudását tükrözik.

ÍRÁSBELI SZÁMONKÉRÉSEK

* Évfolyamdolgozat: érettségi tárgyakból a munkaközösségek döntése szerinti rendben íratott dolgozat. Hozzájárul az egységes követelmény- és értékelési rendszer biztosításához, a tanulmányi eredményesség javításához, igazodik az érettségi írásbeli vizsga tartalmához, rendszeréhez, módszereihez. Érdemjegye a témazáróénál súlyozottabb, az év végi osztályzat kialakításában jelentős súlyú.
* Témazáró dolgozat: nagyobb tananyagegység végén, összefoglalás, ismétlés, gyakorlás után szinte minden tantárgyból a szaktanár által pontosan meghatározott tanagyagból. Érdemjegye a szóbeli feleletnél és a röpdolgozatnál súlyozottabb, a félévi és az év végi osztályzatok kialakításában jelentős súlyú.
* Röpdolgozat: kisebb vagy egy speciális anyagrészből íratott dolgozat. Érdemjegye egyenértékű a szóbeli feleletével.
* Írásbeli felelet témája a napi tananyag, érdemjegye egyenértékű a szóbeli feleletével.
* Házi dolgozat: több tantárgy számonkérési formája lehet, témájában, formájában tantárgyanként különbözhet, gondos előkészítést igényel, szempontjait, beadási határidejét előzetesen ki kell jelölni. A munkaközösségek értékelési rendszere rögzíti a pontos minősítést, értékelést, súlyozást.
* Szövegértési készségfelmérés: magyar nyelv és irodalom, valamint idegen nyelv tantárgyakból a munkaközösség által meghatározott rendben. Lehet mérés jellegű, ekkor a százalékos pontszámot a munkaközösség értékelési rendszere szerint kezelhetjük tájékoztató jellegűnek vagy átszámíthatjuk érdemjeggyé.
* Projektmunka: egy nagyobb téma egyéni vagy csoportos feldolgozása bizonyos tantárgyakból (elsősorban: angol nyelv, kulturális antropológia, biológia). Érdemjegye: a munkaközösség értékelési rendszere alapján.

**Az írásbeli beszámoltatás korlátai**

* A témazáró dolgozatok száma a tanév folyamán nem lehet kevesebb a tantárgy heti óraszámánál, heti egy órás tárgy esetében félévenként minimum egy témazáró dolgozatot kell íratni.
* A témazáró, az évfolyamdolgozatok és a belső mérések csak a törzsanyagra épülhetnek.
* Az írásbeli számonkérés értékelésének módszerei és szempontjai az érettségin alkalmazott módszereknek és szempontoknak felelnek meg.
* Az év eleji szintfelmérés érdemjegye csak akkor számít bele a félévi osztályzatba, ha a felmérést ismétlés előzte meg, vagy ennek hiányában azt a tanuló kéri.

### A tanulói teljesítmény értékelésének és minősítésének formái

A tanulók teljesítményét, előmenetelét tanítási év közben rendszeresen érdemjeggyel értékeljük, félévkor és tanév végén osztályzattal minősítjük.

A félévi és az év végi osztályzatot az érdemjegyek alapján kell meghatározni.

A teljesítmények értékelésében és minősítésében az ötfokú osztályozási skálát alkalmazzuk. Az értékelés-minősítés szempontjait és az érdemjegyekhez kötődő teljesítési követelményeket az egyes tantárgyak helyi tantervei tartalmazzák.

**Kötelező figyelembe venni az alábbi alapelveket:**

* Jeles (5) az a tanuló, aki a tantervi követelményeknek a számonkérés során kifogástalanul eleget tett, a tananyagot pontosan ismeri, érti, önállóan képes alkalmazni, a tantárgy fogalomrendszerét, terminus technikusait ismeri, használja, szabatosan fogalmaz írásban és szóban.
* Jó (4) az a tanuló, aki a tantervi követelményeknek a számonkéréskor megbízhatóan, kevés, jelentéktelen hibával tesz eleget, kis tanári segítséggel képes ismeretei alkalmazására.
* Közepes (3) az a tanuló, aki a tantervi követelményeknek pontatlanul vagy több hibával tud csak megfelelni, gyakran szorul tanári segítségre a számonkérés során.
* Elégséges (2) az a tanuló, aki a tantervi követelményeknek súlyos hiányossággal tesz csak eleget, a továbbhaladáshoz csak a szükséges minimális ismeretekkel, jártassággal rendelkezik, számonkéréskor folyamatos tanári segítségre szorul, önálló feladatvégzésre nem képes.
* Elégtelen (1) az a tanuló, aki folyamatos tanári segítséggel sem képes teljesíteni számonkéréskor a tantervi minimumot.

**Az évközi teljesítmény értékelésének és minősítésének rendje**

Az értékelésben igazodunk az iskola helyi tantervében előírt követelményekhez.

A tantárgyi követelményeket, valamint az értékelés és minősítés szempontjait, formáit a szaktanárok a tanév elején ismertetik a tanulókkal.

Az osztályfőnökök az első szülői értekezleten tájékoztatják a szülőket a számonkérési formákról, az évközi, félévi és év végi értékelés és minősítés szempontjairól.

A szaktanár felel az értékelés-minősítés szakmai és pedagógiai kifogástalanságáért.

A szaktanárok a tanulók teljesítményét értékelik, a teljesítmény minősítését kifejező érdemjegy bekerül az elektronikus osztályozó naplóba és az ellenőrző könyvbe.

A tanuló méltányos módon (a megfelelő időben és formában) kapjon lehetőséget érdemjegyei javítására.

A félévi, illetve az év végi osztályzat megszerzéséhez félévenként minimum 3 érdemjeggyel kell a diáknak rendelkeznie, a kis óraszámú tantárgyak esetében is elvárt, hogy a gyerekek havonta kapjanak egy érdemjegyet.

A szaktanár kötelessége, hogy az elektronikus osztályozó naplóban az ott feltüntetett különböző számonkérési formáknak megfelelően vezesse az érdemjegyeket.

A szaktanárok és az osztályfőnök a negyedéves konferenciák eredményei alapján az ellenőrző könyv és az elektronikus napló segítségével értesítik azoknak a tanulóknak a szüleit, akik valamilyen tantárgyból gyengén állnak.

**A félévi és év végi értékelés formája és rendje**

A tanulók teljesítményét félévkor és év végén az előzőleg folyamatosan szerzett érdemjegyek alapján osztályzattal minősítjük. A tanév végi osztályzat azt tanúsítja, hogy a tanuló az adott évfolyam tantervi követelményeit milyen mértékben teljesítette, és ismeretei elegendőek-e, hogy a következő évfolyamba lépjen, illetve, hogy érettségi vizsgára lehessen bocsátani.

A félévi és év végi teljesítmény minősítését az ötfokú osztályozási skála alapján végezzük. A tanulók tantárgyi értékeléséről a félévi és az év végi osztályzatok tekintetében a tantárgyat tanító szaktanár dönt. Döntésének összhangban kell lennie az elektronikus osztályozó naplóba beírt évközi érdemjegyekkel.

A tanulók szaktanár által megállapított félévi és év végi osztályzatait a nevelőtestület az osztályozó konferencián áttekinti, és a tanév végén dönt arról, hogy a tanuló magasabb évfolyamba léphet-e. Ha a szaktanár bizonytalan az osztályzat kialakításában, kérheti, hogy a nevelőtestület szavazással döntsön.

Ha a szaktanár által javasolt év végi osztályzat a tanuló hátrányára jelentősen eltér a tanítási év közben adott érdemjegyek átlagától, a nevelőtestület felhívja az érdekelt pedagógust, hogy adjon tájékoztatást ennek okáról, és indokolt esetben változtassa meg döntését. Ha a szaktanár nem változtatja meg döntését, és a nevelőtestület ennek indokaival nem ért egyet, az év végi osztályzatot az évközi érdemjegyek alapján módosíthatja a tanuló javára.

Mivel a tanulók teljesítményét a szaktanár tudja megítélni, és az évközi érdemjegyek különböző súlyúak, általános szabályt nem kívánunk létrehozni a félévi és az év végi osztályzatok kialakításához, de az alábbi szempontok érvényesítését minden pedagógustól egyaránt elvárjuk.

Noha az év végi osztályzatot az egész éves teljesítmény alapján alakítjuk ki, figyelembe vesszük a tanuló képességét, szorgalmát, órai aktivitását, illetve a teljesítmény változásának tendenciáit (javítás; rontás, ebben az esetben az okokat is mérlegeljük).

Ha az érdemjegyek alapján nem állapítható meg egyértelműen az év végi osztályzat, a második félév munkája számít hangsúlyosabbnak.

Az évfolyam-, a témazáró dolgozatokra, valamint a kisvizsgákra kapott érdemjegyek mind a félévi, mind az év végi osztályzatok kialakításában nagyobb hangsúlyt kapnak a súlyozási rendszer alapján. A tanuló félévi vagy év végi osztályzata nem lehet elégtelen, ha a súlyozottan számított átlag alapján elérte a 2,0-es átlagot.

A vizsgán nyújtott teljesítményük alapján vizsgabizottság értékeli és minősíti azokat a tanulókat, akik javító, osztályozó vagy különbözeti vizsgát tesznek.

A tanuló vagy a szülő (a törvényi előírásoknak megfelelően) írásban kérelmezheti az osztályzat felülbírálatát, ebben az esetben a tanulónak független vizsgabizottság előtt kell számot adnia tudásáról.

### Az otthoni felkészüléshez előírt írásbeli és szóbeli feladatok meghatározásának elvei és korlátai

**Az otthoni felkészüléshez előírt írásbeli és szóbeli feladatok szerepe a tanítási-tanulási folyamatban**

Az otthoni tanulás célja, hogy fejlődjön a tanulók tanulási képessége, azaz elmélyüljön tudásuk, fejlődjön önálló ismeretszerzési, valamint ismeretalkalmazási képességük, hiszen csak így tudjuk őket felkészíteni a tudásalapú társadalom elvárásaira.

A tanulási képesség fejlesztése minden tantárgy közös feladata, ezért a házi feladat mint irányított egyéni tanulás a tanítási-tanulási folyamatnak a tanítási órával egyenrangú része.

A tanulási képesség fejlesztése csak a személyiség egészének fejlesztésével együtt lehet eredményes, ezért erősíteni kell a tanulókban a motivációt, fejleszteni a kötelességtudatot, a koncentrációs képességet, a kreativitást, a divergens gondolkodást, a monotóniatűrést. Tudatosítani kell bennük, hogy az ideális tanulási idő nem mindenkinél azonos mértékű, de ez nem csupán a kognitív képességek függvénye, hanem annak is, hogy milyen mértékben figyelnek és aktívak a tanítási órán. Egyes házi feladatok csoportmunkában történő elkészíttetésével fejleszteni tudjuk szociális kompetenciájukat és kooperációs képességüket. Az esztétikai érzék és a manuális készségek fejlesztésére is figyelmet kell fordítanunk, ezért olyan házi feladatokat is kell adnunk, amelyekkel ezek a kompetenciák fejleszthetőek.

**A házi feladatok meghatározásának és számonkérésének alapelvei**

Az otthoni felkészülés alapja a tanár által kijelölt anyag. A házi feladat kijelölésében a szaktanárnak tudatosságra, pontos meghatározásra, rendszerességre (minden órán kapjanak házi feladatot), minden tanuló általi hozzáférhetőségre, tervezettségre kell törekednie. Csak a feladott anyagrészt kérheti számon.

A számonkérésnek rendszeresnek kell lennie. Az írásbeli házi feladat ellenőrzése, javítása, értékelése, megbeszélése, a hiányok pótoltatása történjen meg.

Előzetesen jelezze a szaktanár, ha osztályozni kívánja a kiadott feladatot, s térjen ki az értékelés szempontjaira.

Szükséges a reproduktív tudás a továbbhaladáshoz (ezt segíti a rendszeres vázlatkészítés, amely a rendszerező gondolkodást is fejleszti), de lényeges célunk a problémamegoldó képesség, a produktív tudás fejlesztése, ezért kívánatos, hogy az önállóságot igénylő munkák (fogalmazás, esszé, stb.) gyakran szerepeljenek házi feladatként.

A számítógép használata a lehetőségek figyelembevételével segítheti a tanulást (pl. internetes anyaggyűjtés, -feldolgozás; számítógéppel készített házi feladat).

**Az otthoni felkészüléshez előírt írásbeli és szóbeli feladat meghatározásának korlátai**

Törekednünk kell a tanulók arányos terhelésére az életkori sajátosságok figyelembe- vételével, ügyelnünk kell arra, hogy a házi feladat ne legyen teljesíthetetlen mennyiségű és nehézségű, s ne veszélyeztesse más tantárgyak tanulását.

A szóbeli és írásbeli házi feladatok időtartama egy tantárgy esetében (egyik óráról a másikra) ne haladja meg egy átlagos képességű tanuló esetében az egy órát.

A hosszú időráfordítást vagy sok munkát igénylő írásbeli házi feladatra vagy a nagy mennyiségű idegen szó, hosszú memoriter megtanulására legalább egy hetet biztosítsunk.

A tanulók túlterhelésének elkerülése érdekében az egy osztályban tanító tanárok szükség esetén egyeztessék a házi feladatok terjedelmét.

A sajátos nevelési igényű tanulók esetében a házi feladat igazodjon a tanulók lehetőségeihez, korlátaihoz és speciális igényeihez.

## A magatartás és szorgalom minősítésének elvei

A tanuló magatartásának és szorgalmának értékelését és minősítését az osztályfőnök végzi az osztályban tanító tanárok véleményének kikérésével. Az előzetes értékelés az osztályfőnöki órán történik a tanulók véleményének (társaikról és önmagukról) meghallgatásával. Az osztályfőnök által megállapított minősítést a nevelőtestület az osztályozó értekezleten áttekinti és döntést hoz róla. Mindezt az osztályfőnök és a nevelőtestület a pedagógiai szempontok körültekintő mérlegelésével végzi. Ennek legfőbb szempontja: mi szolgálja leginkább a tanuló fejlődését, motivációjának fokozását, a nevelőmunka eredményességét, természetesen szem előtt tartva a tanuló egyéni sajátosságait.

A magatartás és a szorgalom értékelése és minősítése külön szempontrendszer alapján, egymástól függetlenül történik. A tanév végén az egész tanévben mutatott magatartást és szorgalmat értékeljük.

A MAGATARTÁS ÉRTÉKELÉSÉNEK SZEMPONTJAI

* a viselkedésében, a különböző tevékenységeiben megmutatkozó erkölcsi tulajdonságok szintje
* fegyelmezettsége, viselkedése, társaival, a felnőttekkel való kapcsolata, kommunikációjának módja, saját maga és mások iránt érzett felelősségérzete
* az osztályközösség kialakításában, értékrendjének formálásában játszott szerepe
* a házirend rendelkezéseinek betartása, ennek megszegése esetén a különféle fegyelmi fokozatú büntetések figyelembevétele
* önként vállalt feladatainak teljesítése
* jelenléti fegyelme
* mulasztásainak igazolása, a késések, igazolatlan mulasztások száma
* iskolai és iskolán kívüli versenyeken való részvétele
* a diákönkormányzatban végzett munkája

Ennek alapján a tanuló magatartása:

* példás, ha
* viselkedése minden szempontból példamutató,
* a házirend rendelkezéseit maradéktalanul betartja,
* jelenléti fegyelme kifogástalan,
* az osztályközösségben pozitív, összetartó szerepet játszik,
* kötelező és vállalt feladatait rendesen elvégzi;
* jó, ha
* viselkedése, az osztályközösségben betöltött szerepe megfelelő,
* a házirend rendelkezései és a viselkedési normák betartásában kisebb hiányosságok fordulnak elő,
* nincs igazgatói figyelmeztetése,
* maximum 5 igazolatlan órája van;
* változó, ha
* a házirend rendelkezéseit nem szegte meg súlyosan, de magaviselete gyakran kifogásolható, többször zavarja az órai munkát,
* tanáraihoz, társaihoz való viszonya, kommunikációja időnként nem felel meg az alapvető viselkedési normáknak, megnyilvánulásai néha negatívak,
* jelenléti fegyelme problémás, gyakran késik,
* igazolatlan óráinak száma 6-tól 9-ig terjed,
* igazolatlan késései miatt van igazgatói figyelmeztetése;
* rossz, ha
* a házirend előírásait súlyosan szegte meg,
* viselkedése miatt gyakori vagy súlyos kifogás merült fel,
* fegyelmi eljárás után büntetésben részesült,
* 9-nél több igazolatlan óra miatt igazgatói figyelmeztetése van.

A SZORGALOM ÉRTÉKELÉSÉNEK SZEMPONTJAI

* a tanuláshoz való viszonyulása, motivációja
* teljesítménye, tanulmányi eredményei a képességeihez mérten
* a jobb eredményekért tett erőfeszítése
* a tanórai munkában való részvétele, aktivitása
* házi feladatok, felszerelés megléte/hiánya
* füzetvezetése
* korrepetálásokon, érettségi előkészítőkön, szakkörökön való részvétele
* kötelező tananyagon kívüli feladatok vállalása, teljesítése
* tanulmányi, művészeti (szavaló, ének-zenei, rajz, stb.) sportversenyeken való részvétele, teljesítménye

Ennek alapján a tanuló szorgalma:

* példás, ha tanulmányi eredményei, teljesítménye egyenletesen, kiemelkedően jók,
* példamutatóan minden erőfeszítést megtesz azért, hogy a tőle telhető legjobb eredményt érje el, még ha tanulmányi eredményei nem a legkiemelkedőbbek is,
* a tanórákon és a külön feladatok vállalásában nagy aktivitást mutat;
* jó, ha a tantárgyak legnagyobb részéből egyenletes, jó teljesítményt nyújt,
* házi feladatait elkészíti, a tanórákra rendszeresen készül s azokon becsületesen dolgozik,
* érdemjegyei összhangban állnak képességeivel, noha erőfeszítései ellenére sem sikerült minden tantárgyból jó eredményt elérnie,
* csak közepes az összteljesítménye, de bizonyos tantárgyakból kiemelkedő eredményeket ért el (pl. tanulmányi versenyen);
* változó, ha
* felkészülése nem rendszeres, illetve csak egyes tantárgyakra korlátozódik,
* teljesítménye egyenetlen, ingadozó, eredményei lényegesen alatta maradnak képességeinek,
* tanórákon való részvételére a figyelem hiánya, közönyösség, passzivitás jellemző,
* esetenként a szükséges taneszközök, felszerelések hiánya miatt nem tud (vagy nem akar) a munkában részt venni;
* hanyag, ha
* teljesítménye, eredményei képességeihez mérten is gyengék,
* egy vagy több tárgyból elégtelen az osztályzata,
* a tantárgyak legnagyobb részéből a követelményeket csak igen alacsony szinten teljesíti,
* erőfeszítéseket sem tesz, hogy teljesítse a minimális követelményt,
* teljesen motiválatlan, a tanórákra nem készül, házi feladatát rendszeresen nem készíti el, az órai munkában nem vesz részt, felszerelése gyakran hiányos.

# A csoportbontások és az egyéb foglalkozások szervezésének elvei

Fejlesztésre, felzárkóztatásra, egyéni foglalkozásra képzett csoportok megalakítása:

* diagnosztikai felmérés szeptemberben
* az eredmények több szempontú elemzése (ismeretek, képességek szintje stb.)
* a tanulók és a szülők írásbeli tájékoztatása
* a fejlesztő felzárkóztatás megkezdése: október 1.
* a részvétel általában egy félévre szól, de célzottan rövidebb szakaszokra is szervezhető

A két tanítási nyelvű osztályba belépők esetében:

Szeptemberben tudásszint-mérés, ez alapján soroljuk a tanulókat kezdő és haladó nyelvi csoportba. Az idegen nyelven oktatott tantárgyak esetében a csoportbontás megegyezik a célnyelvi csoportbontással.

Tantárgyak és csoportbontások

A kötelezően előírt csoportbontásokon felül (szakmai oktatás, idegen nyelv, két tanítási nyelvű oktatás) lehetőség szerint az alábbi tantárgyakat oktatjuk csoportbontásban: matematika, informatika.

# A tanulók fizikai állapotának méréséhez szükséges módszerek

A 20/2012. EMMI rendelet  81. § alapján az iskola minden évben, a tanév helyi rendjében meghatározott időszakban megszervezi valamennyi nappali képzésben részt vevő tanuló fizikai állapotának és edzettségének mérését. A mérést, az adatok elemzését az iskola testnevelés tantárgyat tanító pedagógusai végzik, és az ebből következő, tanuló fizikai fejlődése szempontjából szükséges intézkedéseket is ők hozzák meg.

A mérés 1+4 motorikus próba teljesítését foglalja magában:

* + - 1. *Cooper-teszt, futással/kocogással*

*+4: Általános testi erő, erő-állóképesség mérése:*

* Helyből távolugrás (a láb dinamikus erejének mérésére)
* Hanyattfekvésből felülés (a hasizmok erő-állóképességének mérésére)
* Hason-fekvésből törzsemelés (a hátizmok erő-állóképességének mérésére)
* Fekvőtámaszban karhajlítás és nyújtás (a vállövi és a karizmok dinamikus erő - állóképességének mérésére)

A könnyített- és a gyógy-testnevelésre utalt tanulók általános izomerejének minősítése csak - szakorvosi véleményezés alapján - az orvos által nem tiltott motorikus próbákban elért teljesítmény alapján végezhető el.

# Az egészségnevelési és környezeti nevelési elvek

* egészséges, harmonikus családi életre való felkészítés, nevelés
* élethosszig tartó, egészségtudatos, aktív életvezetés
* személyiségfejlesztés, szociális és érzelmi képességek fejlesztése, erősítése
* preventív és egészségtudatos szokások fejlesztése
* a tudatos helyzetfelismerő és feladatmegoldó képességek és készségek fejlesztése
* primer prevenció és életvezetés kapcsolatrendszere: szokásrendszer, egészségfejlesztés
* a rendszeres testmozgás és egészségtudatosság
* biztonság, baleset-megelőzés és környezettudatosság
* életviteli alapelvek és szokásrendszerek: étrend, bioritmus, higiénia, médiatudatosság egészségkárosító magatartásformák elkerülése
* egészségtudatos magatartás
* környezetért felelős életvitel
* lelki egyensúly megteremtése
* az egyetemes természetnek (a Világegyetem egészének), mint létező értéknek tisztelete és megőrzése, beleértve az összes élettelen és élő létezőt, így az embert is, annak környezetével, kultúrájával együtt
* a Föld egészséges folyamatainak visszaállítása, harmóniára törekvés
* a bioszféra és a biológiai sokféleség megőrzése
* környezettudatos magatartás
* környezetért felelős életvitel
* a természet és a társadalom harmóniájára törekvés
* az általános célokra vonatkozó érték- és szokásrendszer érzelmi, értelmi, esztétikai és erkölcsi megalapozása
* az ökológiai gondolkodás kialakítása, fejlesztése
* holisztikus és globális szemléletmód kialakítása
* fenntarthatóságra nevelés, az elveivel való azonosulás elősegítése
* a környezetetika hatékony fejlesztése
* tolerancia és segítő életmód kialakítása
* a környezettudatos magatartás és életvitel kialakulásának segítése
* az állampolgári – egyéb közösségi – felelősség felébresztése
* az életminőség fogyasztáson túlra mutató alkotóinak keresése
* az egészség és a környezet összefüggéseinek felismertetése
* globális összefüggések megértése iránti igény felkeltése

# A gyermekek, tanulók esélyegyenlőségét szolgáló intézkedések

A szociális hátrányok tanulóink jelentős részét megfosztják a saját könyvtár, számítógép, kulturális szolgáltatások, továbbtanulásra felkészítő tanfolyamok, magántanítás igénybevételétől. A szociális hátrányok negatívan befolyásolják a testi, lelki egészség megőrzését, a helyes életmód kialakulását. Tanulóink jelentős csoportja mentálisan hátrányos helyzetű vagy veszélyeztetett.

Az intézkedések célja: a hátrányos helyzetű tanulók felkészítése a társadalmi tájékozódásra és beilleszkedésre, saját érdekeik védelmére, egyenlő esélyek teremtése a tanulásra, továbbtanulásra, későbbi munkavállalásra.

Feladatok:

**• Társadalmi-szakmai környezettel való együttműködés**

* Szülőkkel való szoros kapcsolattartás, konzultációk, segítségnyújtás az igénybe vehető szolgáltatások terén (támogatási rendszer megismertetése), elégedettségmérés
* együttműködés a civil szervezetekkel, intézményekkel, segítő szervezetekkel, alapítványokkal,
* együttműködés családgondozókkal gyermekjóléti szolgálattal pedagógiai szakmai és szakszolgálatokkal

**• Statisztikák készítése és elemzése,** folyamatos nyomonkövetés, szükség esetén intézkedési terv készítése

* lemorzsolódás
* tanulmányi eredmények
* továbbtanulás
* felzárkóztatási eredmények kapcsán

.

**• Tanári együttműködés**

* kölcsönös óralátogatások
* esetmegbeszélések
* mentori rendszer működtetése

**• A tanítást-tanulást segítő eszközrendszer**

* fejlesztő pedagógus alkalmazása
* differenciált képességfejlesztés
* tantárgyi képességfejlesztő programok
* kommunikációs képességeket fejlesztő programok
* felzárkóztatási rendszer működtetése
* pályaorientációs program

**• Az anyagi háttér segítő rendszerének felkutatása**

* tankönyvtámogatás
* pályázati munka a szabadidős programok, a diákcsere, a tereptáborok, továbbtanulásra felkészítő tábor anyagi terheinek csökkentéséhez
* szociális segély-, rendszeres nevelési segély-kérelmek kezdeményezése, támogatása
* motiválás kollégiumi elhelyezésre
* a Bókay-alapítvány forrásainak mozgósítása

A tevékenységek működési rendjét az osztályfőnök fejlesztési tervében, a munkaközösségi munkatervekben, az iskola szabadidős programjában és éves munkatervében kell rögzíteni.

# A tanuló jutalmazásával összefüggő, a tanuló magatartásának, szorgalmának értékeléséhez, minősítéséhez kapcsolódó elvek

A tanulók példamutató magatartásukért, szorgalmukért, a tanulmányi, a sport, a művészeti vagy egyéb területen elért kiemelkedő teljesítményükért dicséretben, jutalomban, illetve kitüntetésben részesíthetők.

Az iskola dicséretben részesíti, illetve jutalmazza azt a tanulót, aki képességeit figyelembe véve:

* tanulmányi munkáját kiemelkedően végzi,
* kitartó szorgalmat vagy példamutató közösségi magatartást tanúsít,
* eredményes kulturális tevékenységet folytat,
* kimagasló sportteljesítményt ér el,
* jól szervezi és irányítja a közösségi életet, tartósan vagy kiváló eredménnyel záruló együttes munkát végez,
* egyéb módon hozzájárul az iskola jó hírnevéhez.

A kiemelkedő eredménnyel végzett együttes munkát és a példamutatóan egységes helytállást tanúsító tanulói közösséget csoportos dicséretben részesíti.

A kiemelkedő teljesítményű és szorgalmú tanulókat, csoportokat az iskola – anyagi forrásainak függvényében – jutalomban részesíti.

A jutalmazás szempontjai:

* kiemelkedő tanulmányi eredmény
* kiemelkedő közösségi munka
* iskolai és iskolán kívüli versenyeken elért eredmény
* példamutató magatartás vagy szorgalom
* hiányzásmentesség

**A kitüntetés:** A legkiemelkedőbb eredményű, teljesítményű, az iskolai élet több területén is példát mutató tanulókat tanév végén az iskola kitünteti. A kitüntetés oklevéllel, plakettel, tárgyjutalommal, az iskola nagy közössége előtti méltatással jár.

# SZAKMAI PROGRAM

# A szakgimnáziumi képzés

Érvényes a 2016/2017-es tanévtől felmenő rendszerben

Tagintézményünk a 9-12.évfolyamon az egészségügy, pedagógia és a sport ágazathoz tartozó szakgimnáziumi képzést folytat.

A szakgimnáziumnak szakmai érettségi végzettséget adó érettségire, az ehhez kapcsolódó szakképesítés, és a választható mellék-szakképesítés megszerzésére, szakirányú felsőfokú iskolai továbbtanulásra, szakirányú munkába állásra felkészítő, valamint általános műveltséget megalapozó négy középiskolai évfolyama és a szakképzésről szóló törvény alapján az Országos Képzési Jegyzékben meghatározott számú szakképzési évfolyama van, ahol szakmai elméleti és gyakorlati oktatás is folyik. A szakgimnáziumban a tizenkettedik évfolyamot követően az Országos Képzési Jegyzékben meghatározottak szerint érettségi végzettséghez kötött, a szakmai érettségi vizsga ágazatához tartozó szakképesítés szakmai vizsgájára történő felkészítés folyik. Az egyes ágazatok területén lehetőséget nyújtunk a szakmai elméleti ismeretek és gyakorlati tevékenységek alapjainak elsajátítására; szakmai készségek, személyes-, társas-, módszerkompetenciák fejlesztésére; az ágazati érettségi vizsgára, a mellék-szakképesítésekre való felkészülésre, a pályaválasztás és a szakirányú felsőfokú továbbtanulás előkészítésére; az érettségi utáni szakképzések alap tantárgyainak teljesítésére; ezáltal a szakképzési évfolyamok számának rövidítésére; valamint a munkába állásra. A kilencediktől a tizenkettedik évfolyamig az ágazathoz tartozó szakképesítések közös tartalmi elemeit - figyelembe véve az ágazaton belüli specializációt is - és a szakmai érettségi vizsga ágazatához tartozó szakképesítés tartalmi elemeit, valamint a tanuló választása alapján a mellék-szakképesítés tartalmi elemeit vagy egyéb, a szakképzési kerettantervben meghatározott választható tartalmat magában foglaló szakmai elméleti és gyakorlati oktatás folyik, az egységes kerettanterv szerinti közismereti képzés mellett.

# A szakgimnáziumi osztályok szakmai programja

(felmenő rendszerben a 2016-2017-es tanévtől)

A 2016. szeptember 1-től szakgimnáziumi képzésbe belépő tanulók ágazati irányultságuknak megfelelően megszerzik az ágazati szakmai érettségi végzettséget, valamint mellék-szakképesítés választása esetén a szakmai (OKJ) vizsgával a szakmai képzettséget. Tanulóink az egyes ágazatokban a 10. évfolyamon választhatnak a következő mellék-szakképesítések közül:

- Egészségügy (I.) ágazatban az OKJ 52 720 01 - Általános ápolási és egészségügyi asszisztens, vagy

-Sport (XXXVII.) ágazatban az OKJ: 51 726 01- Regeneráló balneoterápiás masszőr, vagy

-Pedagógia (IV.) ágazatban az OKJ: 32 140 01 - Óvodai dajka mellék-szakképesítést.

## A mellék-szakképesítés

A Nemzeti köznevelési törvényben (Nkt.), a Szakképzési törvényben (Szt.), a szakgimnáziumra vonatkoztatva módosításra került sor, úgy, hogy a tanuló mellék-szakképesítést választhasson, melyet a tagintézmény kínál fel részére.

Szt. 2. § „24a. mellék-szakképesítés*:* A szakgimnázium középiskolai évfolyamai tananyagának keretében a tanuló választása alapján tanulható és megszerezhető, az Országos Képzési Jegyzékben meghatározott, az adott szakgimnáziumi ágazathoz és az érettségit követő szakképzési évfolyamon megszerezhető szakképesítéshez kapcsolódó szakképesítés vagy részszakképesítés, amelynek tananyagát a szakképzési kerettanterv tartalmazza.

A tanuló a szakgimnázium tizedik évfolyamán legkésőbb április 30-ig írásbeli nyilatkozatban választ a tizenegyedik-tizenkettedik évfolyamok kerettantervi irányáról a szakgimnázium által biztosított lehetőségek közül (Nkt: 12. § (2):

A szakgimnáziumban az Országos Képzési Jegyzékben meghatározott ágazatokban – figyelembe véve az ágazaton belüli specializációt is – tehető szakmai érettségi vizsga, továbbá a tanuló választásától függően a szakképzésről szóló törvényben foglaltak szerinti mellék-szakképesítés, valamint az Országos Képzési Jegyzékben meghatározott, a szakmai érettségi vizsga ágazatához tartozó szakképesítés is megszerezhető.

Az egészségügy ágazat alábbi szakképesítéseire egységesen készítünk fel:

|  |  |
| --- | --- |
| **azonosítószám** | **megnevezés** |
| 52 720 01 | Általános ápolási és egészségügyi asszisztens |
| 54 720 02 | Fogászati asszisztens |
| 54 726 04 | Gyógymasszőr |
| 54 720 03 | Gyógyszertári asszisztens |
| 54 720 04 | Perioperatív asszisztens |
| 54 723 01 | Gyakorló mentőápoló |
| 54 723 02 | Gyakorló ápoló |
| 54 723 03 | Gyakorló csecsemő- és gyermekápoló |
| 54 725 02 | Audiológiai asszisztens és hallásakusztikus |
| 54 725 03 | Fizioterápiás asszisztens |
| 54 725 04 | Gyakorló klinikai laboratóriumi asszisztens |
| 54 725 05 | Gyakorló szövettani asszisztens |
| 54 725 06 | Kardiológiai és angiológiai asszisztens |
| 54 725 07 | Klinikai neurofiziológiai asszisztens |
| 54 725 09 | Radiográfiai asszisztens |
| 54 726 03 | Ergoterapeuta |

A sport ágazat alábbi szakképesítésére készítünk fel:

**54 813 01** Fitness-Wellness instruktor

A pedagógia ágazat alábbi szakképesítésére készítünk fel:

**54 140 01 Gyógypedagógiai segítő munkatárs**

Amennyiben a kerettantervek kiadásának és jóváhagyásának rendjéről szóló rendeletben a szakgimnáziumok 9-12. évfolyama számára kiadott kerettanterv óraterve alapján a kötelezően választható tantárgyak közül a szakmai tantárgyat választja a szakképző iskola akkor a 11. évfolyamon 72 óra és a 12. évfolyamon 62 óra időkeret szakmai tartalmáról a szakképző iskola szakmai programjában kell rendelkezni.

A szakgimnáziumnak biztosítani kell, hogy a mellék-szakképesítés szakmai (rész)vizsgája, (mely szóbeli és gyakorlati vizsgarészt tartalmaz) letehető legyen legkésőbb a 12. évfolyam I. félévének végéig. Így tanulóink szakmai vizsgája a február-márciusi vizsgaidőszakban válik lehetővé. Mivel a szakmai kerettantervek a 11-12. évfolyamon összenyithatók, így felmenő rendszerben lehetőség lesz a 11. évfolyam követelményeinek sikeres teljesítése után a júniusi vizsgaidőszakban is szakmai vizsgát teljesíteni.

Az Szt. és ehhez kapcsolódóan az Nkt. mellék-szakképesítés választhatóságára vonatkozó új rendelkezéseket a 2016/2017. tanévben már képzésben lévő 9. és 10. évfolyamos tanulók esetében is alkalmazni kell.

A tanulmányaikat a 2016/2017. tanévben vagy a 2017/2018. tanévben 9. évfolyamon megkezdett szakgimnáziumi tanulók a tanulmányaik megkezdésekor hatályos kerettantervek szerint fejezik be azzal, hogy a tantárgyi struktúrában az „Érettségi vizsga keretében megszerezhető szakképesítés" tantárgy órakerete a 2018/2019. tanévtől a tanuló által választott kerettantervi iránynak megfelelően kerül felhasználásra a lehetséges szakképzési kerettantervi irányok alapján a szakgimnázium által biztosított lehetőségek közül."

Amennyiben a tanuló nem választ mellék-szakképesítést, úgy tagintézményünk 8 fő felett biztosít olyan alternatív tantervi tartalmakat, amelyeket tanulhatnak a tanulók (l: helyi tanterv 1.11).

# Szakgimnáziumi ágazati szakmai érettségi vizsga 2020

Nkt. 12.§ (2)A szakgimnáziumban az Országos Képzési Jegyzékben meghatározott ágazatokban – figyelembe véve az ágazaton belüli specializációt is – tehető szakmai érettségi vizsga, továbbá a tanuló választásától függően a szakképzésről szóló törvényben foglaltak szerinti mellék-szakképesítés, valamint az Országos Képzési Jegyzékben meghatározott, a szakmai érettségi vizsga ágazatához tartozó szakképesítés szerezhető.

# Kifutó egészségügyi ágazati szakgimnáziumi képzés

A tanuló dönt arról, hogy a szakmai érettségi vizsgát követően tovább tanul-e a szakgimnázium/szakközépiskola komplex szakmai vizsgára felkészítő szakképzési évfolyamán..Az egészségügy ágazatra előírt szakmai érettségi vizsga eredményes teljesítésével a tanuló megszerzi a kisegítő ápoló (FEOR szám: 5222/4) munkakör betöltésére szóló jogosultságot. Szakmai érettségi végzettséget utoljára a 2015/2016. tanévben induló szakközépiskolai képzésben részt vevő tanulók szerezhetnek.

## Az egészségügyi ágazati szakgimnáziumi képzés óraterve a kifutó évfolyamra

|  |  |  |  |
| --- | --- | --- | --- |
| **A kifutó egészségügyi szakgimnázium tantervi hálója**  2018-19. tanévben, és azt megelőzően érettségiző osztályokra vonatkozóan: | | | |
| (A 2018-19. tanévben érvényes) |  |  |  |
|  | **12.A.** | **12.B.** | **12.C.** |
| Magyar irodalom | 4 | 4 | 3 |
| Magyar nyelv | 1 | 1 | 1 |
| Idegen nyelv | 4 | 4 |  |
| Célnyelv |  |  | 5 |
| Célnyelvi civilizáció |  |  | 2 |
| Történelem, társadalmi és állampolgári ismeretek | 4 | 3 | 3 |
| Etikus vállalkozói ismeretek |  | 1 |  |
| matematika | 4 | 4 | 3 |
| Biológia - egészségtan | 1 | 1 | 1 |
| testnevelés és sport | 5 | 5 | 5 |
| Osztályfőnöki | 1 | 1 | 1 |
| Ápolástan-gondozástan. Ápoláslélektan | 0,5 | 0,5 | 0,5 |
| Egészségügyi alapismeretek.Egészségfejlesztés | 0,5 | 0,5 | 0,5 |
| Egészségügyi alapismeretek.Szakmai, jogi és etikai ismeretek | 0,5 | 0,5 | 0,5 |
| Egészségügyi alapismeretek.Szociológia | 0,5 | 0,5 | 0,5 |
| Klinikumi ismeretek. Belgyógyászat | 2 | 2 | 2 |
| Klinikumi ismeretek.Gyermekgyógyászat | 0,5 | 0,5 | 0,5 |
| Klinikumi ismeretek.Gyógyszertani alapismeretek | 0,5 | 0,5 | 0,5 |
| Klinikumi ismeretek.Sebészet és traumatológia | 1 | 1 | 1 |
| Klinikumi ismeretek.Terápiás alapismeretek | 1 | 1 | 1 |
| Szakmai kommunikáció.Speciális kommunikáció | 0,5 | 0,5 | 0,5 |
| Klinikumi gyakorlat | 3,5 | 3,5 | 3,5 |
|  | **35** | **35** | **35** |
| **Csoportbontásból adódó óraszám-növekedés:** |  |  |  |
| Idegen nyelv | 4 | 4 |  |
| Célnyelv |  |  | 5 |
| Célnyelvi civilizáció |  |  | 2 |
| Történelem, társadalmi és állampolgári ismeretek |  |  | 3 |
| matematika | 4 | 4 | 3 |
| Klinikumi ismeretek.Terápiás alapismeretek | 1 | 1 | 1 |
| Szakmai kommunikáció.Speciális kommunikáció |  |  | 0,5 |
| **ÖSSZESEN** | 9 | 9 | 14,5 |
|  |  |  |  |
| A csoportbontás érvényesítése a pedagógus-ellátottság és az aktuális osztálylétszám függvénye, az adott tanév tantárgyfelosztását meghatározó feltételektől függ. | | | |
|  | | | |

# A félévi és a tanév végi osztályzatok megállapítása a szakmai tantárgyakból

**A tanulók számonkérésének, értékelésének követelményei és formái**

Értékelés: A tantárgyak témakörökből épülnek fel. A képzés során a tanulók tudásának mérése témakörönként történik. A kapott érdemjegyekből súlyozott átlagszámítással alakul ki a tantárgy érdemjegye. Az egész számra kerekítés szabálya 0,51-től felfelé. Azok a témakörök kapnak kétszeres súlyozást, melyek a szakmai ismeretek fontos alapozói, valamint a szakképesítés megszerzéséhez hangsúlyozottan fontosak. A szakmai tantárgyakból a félévi és az év végi osztályzatokat a következők szerint állapítjuk meg.

Heti 1 órás tantárgy esetén legalább 2 érdemjeggyel zárható a félév

A szóbeli és írásbeli érdemjegyek száma heti 1 vagy 2 órás tantárgyakból félévenként minimum 2, heti 3 vagy annál nagyobb óraszámú tantárgyak esetében minimum havi 1 érdemjegy alapján osztályozható a tanuló.

**A szakmai tantárgyak félévi és tanév végi osztályzata megállapításának elvei:**

A szakmai tantárgyakhoz rendelt témakörökből félévkor és a tanév végén egy tantárgyi osztályzatot állapítunk meg abban az esetben is, hogy a tanév közben az egyes témaköröket a naplóban külön óraként vezetjük és értékeljük. Ha az egyes témaköröket különböző pedagógusok tanítják, az osztályzatot együtt állapítják meg. Az osztályzatot súlyozottan, a témakörök óraszámának arányában kell megállapítani. Ha a tanuló tanév végi osztályzata valamely tantárgyból elégtelen, azokból a témakörökből kell javítóvizsgát tennie, amelyekből elégtelen érdemjegyet kapott. Az iskola magasabb évfolyamára az a tanuló léphet, aki a helyi tantervek minimum követelményeit minden tantárgyból (a tantárgy összes témaköréből) teljesítve, legalább elégséges év végi osztályzatot kapott.

Az ágazati oktatás tantárgyainál az osztályzatokat a következőképpen állapítjuk meg:

o A szakmai tantárgyakból a tanév végén egy összesített osztályzatot állapítunk meg.

o A szakmailag fontosabb témaköröket a tantárgyi osztályzatok megállapításánál kétszeres súlyozással kell figyelembe venni.

o Ha a tanuló teljesítménye a szakmai tantárgyon belüli témakörökből összességében eléri az elégséges szintet, a tanév végi osztályzata nem lehet elégtelen, de törekedni kell arra, hogy a hiányzó ismereteit abból a témakörből is bepótolja, amelyből nem érte el a minimumszintet.

# Az iskolarendszerű nappali szakképzés

Az iskolai rendszerű szakképzésben a szakmai képzés a szakmai és vizsgakövetelmény alapján kiadott egységes, kötelezően alkalmazandó kerettanterv (a továbbiakban: szakképzési kerettanterv) szerint folyik.A szakképzési kerettanterv tartalmazza a szakmai követelménymodulok alapján a szakmai tantárgyak rendszerét és témaköreinek tartalmát, annak meghatározását, hogy az adott szakmai tantárgy a szakmai elméleti képzés vagy a szakmai gyakorlati képzés része, a tantárgyi követelmények évfolyamonkénti megoszlását, a követelmények teljesítéséhez rendelkezésre álló időkeretet, a szakmai elméleti és gyakorlati képzés tagolását és arányait. A szakképzési kerettanterv tartalmazza, hogy az adott szakmai tantárgy mely szakmai követelménymodulnak felel meg

A szakgimnázium, valamint a kifutó szakközépiskola szakképző évfolyamain az érettségi végzettséghez kötött, az OKJ-ban meghatározottak szerint az egészségügyi, sport és pedagógia ágazathoz tartozó szakképesítések megszerzésére készítünk fel.

Az oktatott ágazatokra előírt szakmai érettségi eredményes vizsgájával rendelkezők részére a Fogászati asszisztens, a Gyakorló ápoló, a Gyakorló csecsemő-és gyermekápoló szakmai vizsgára felkészítése egy tanév. A szakmai érettségi vizsgatárgy hiánya esetén a szakképesítés megszerzése két év alatt történik.

A tanuló a szakképzés utolsó évfolyama követelményeinek teljesítése után szakmai vizsgát tehet.

Az Országos Képzési Jegyzékben meghatározott szakképesítések megszerzésére szervezett szakmai vizsga állami vizsga. A szakmai vizsga megszervezéséről, a szakképesítést tanúsító bizonyítványok kiadásáról a szakképzésre vonatkozó jogszabályok rendelkeznek.

A szakképzésről szóló 2011. évi CLXXXVII. törvény 8.§ (5) bekezdésének megfelelően a nappali rendszerű oktatásra meghatározott tanulói éves kötelező szakmai elméleti és gyakorlati

óraszám legalább 90%-a felosztásra került.

A szakmai és vizsgakövetelményben a szakképesítésre meghatározott elmélet/gyakorlat arányának a teljes képzési idő során kell teljesülnie.

A tantárgyakra meghatározott időkeret kötelező érvényű, a témakörökre kialakított óraszám pedig ajánlás.

Szakképesítést igazoló bizonyítványt az kaphat, aki a komplex szakmai vizsgán teljesítette a szakmai és vizsgakövetelményben meghatározott valamennyi követelményt. Ha a komplex szakmai vizsga olyan mellék-szakképesítés megszerzésére irányul, amelynek a szakmai és vizsgakövetelménye iskolai előképzettségként érettségi végzettséget ír elő, úgy a szakképesítést igazoló bizonyítvány csak az érettségi végzettség megszerzését követően adható ki.

# Érettségi végzettségre épülő szakképzések intézményünkben

|  |  |  |
| --- | --- | --- |
| **SZAK MEGNEVEZÉSE** | **OKJ SZÁMA** | **TAGOZAT** |
|  |  |  |
| **FOGÁSZATI ASSZISZTENS** | **54 720 02** | **N/E** |
| **GYAKORLÓ ÁPOLÓ** | **54 723 02** | **N/E** |
| **GYAKORLÓ CSECSEMŐ-ÉS GYERMEKÁPOLÓ** | **54 723 03** | **N/E** |
| **FITNESS-WELLNESS INSTRUKTOR** | **54 813 01** | **N/E** |
| **GYÓGYMASSZŐR** | **54 726 04** | **N/E** |
| **GYÓGYPEDAGÓGIAI SEGÍTŐ MUNKATÁRS** | **54 140 01** | **N/E** |

**SZAKKÉPESÍTÉS -RÁÉPÜLÉSEK**

|  |  |  |
| --- | --- | --- |
| **KLINIKAI FOGÁSZATI HIGIÉNIKUS** | **55 725 11** | **N/E** |
| **SZEMÉLYI EDZŐ** | **55 813 01** | **Iskolarendszeren kívüli** |
| **ÁPOLÓ** | **55 723 01** | **N/E** |
| **CSECSEMŐ-ÉS GYERMEKÁPOLÓ** | **55 723 02** | **N/E** |

# Felnőttoktatás

Az iskolai rendszerű szakképzés felnőttoktatás keretében is folyhat. A felnőttoktatás keretében folyó szakképzés a részt vevő tanuló sajátos elfoglaltságához, egyedi életkörülményeihez igazodó képzési forma, amely képzési-szervezési formától függően a nappali, az esti, a levelező oktatás munkarendjében és az oktatás egyéb sajátos munkarendjében folyhat. A felnőttoktatás keretében folyó szakképzést a szakképzési kerettanterv alapján kell megszervezni. Az esti oktatás munkarendje szerint megszervezett felnőttoktatás keretében a gyakorlati képzés jelenléti óraszáma legalább a nappali rendszerű képzésre meghatározott gyakorlati óraszám hatvan százaléka. Az elméleti képzés jelenléti óraszáma az esti oktatás munkarendje szerint megszervezett felnőttoktatás keretében a nappali rendszerű képzésre meghatározott elméleti óraszám legalább tíz százaléka azzal, hogy az összes kötelező jelenléti óraszám eléri a nemzeti köznevelésről szóló törvényben az esti oktatás munkarendjére meghatározott óraszámot, amely az esti oktatás munkarendje szerint folyó oktatás esetében a tanórák számának a kerettantervben a nappali rendszerű oktatás munkarendje szerinti kötelező tanórai foglalkozások legalább ötven százaléka.

A tanítási órák az esti munkarendű oktatásban is 45 percesek 5 perces szünetek közbeiktatásával.

A felnőttoktatásba belépő tanulókat a tanév kezdetekor írásban kell tájékoztatni az adott évfolyam óraszámairól és a mulasztás következményeiről.

A tanulók mulasztásaira az Szt. 39-40. §-ának előírásain kívül a 20/2012. (VIII. 31.) Emmi rendelet 143. § (9)-(10) bekezdésében meghatározottak is vonatkoznak, mely szerint

o megszűnik a tanuló tanulói jogviszonya, ha a szorgalmi időszakban húsz tanóránál többet mulasztott igazolatlanul,

o ha a tanórai foglalkozások több mint ötven százalékáról távol maradt, félévkor és év végén minden esetben osztályozó vizsgán köteles számot adni tudásáról, és ez alól felmentés nem adható.

A szakmai gyakorlatokat a kerettantervi előírások szerint iskolai keretek között (demonstrációs terem, laboratórium) vagy külső gyakorlóhelyeken szervezzük meg.

A tanulók a 13. évfolyamtól a szakmai gyakorlatokat a külső gyakorlóhelyeken tanulószerződés keretében teljesítik az Szt. előírásainak megfelelően. A gyakorlatok beosztását egyénileg ütemezik, és a teljesítésről igazolást kell bemutatniuk a gyakorlat szervezőjének.

# Az évközi teljesítmény értékelésének és minősítésének rendje a felnőttoktatásban

A szaktanárok a tanév elején részletesen ismertetik a tanulókkal a tantárgyak (ágazat a témakörök) követelményeit, az értékelés és a minősítés szempontjait, formáit, a számonkérések tervezett időpontját, illetve tájékoztatják őket a komplex szakmai vizsga követelményeiről.

A tanulók teljesítményének értékelését a komplex szakmai vizsga követelményeit szem előtt tartva végezzük, ezért a számonkérés-értékelés többféle formáját alkalmazzuk.

A tanulók jobb felkészülése érdekében törekszünk arra, hogy a számonkérések ne egy szűk időszakra koncentrálódjanak, ezért a vizsgák, dolgozatok ütemezését a szaktanárok egyeztetik egymással.

Az oktatás napjait és órarendjét az évfolyamra vonatkozó óraszámok függvényében határozzuk meg.

Évfolyamonként egy összevont osztályzat kerül kialakításra tantárgyanként az értékelt témakörök összesítéséből. Amennyiben bármelyik tantárgy osztályzata elégtelen a tanuló javítóvizsgát köteles tenni. A magasabb évfolyamba lépés feltétele valamennyi elméleti és gyakorlati tantárgy eredményes zárása, valamint az összefüggő szakmai gyakorlat teljesítése.

1. **Az oktatott szakképesítések óratervei**

## 10.1. Beszámításos nappali képzések

|  |  |  |  |  |  |  |  |
| --- | --- | --- | --- | --- | --- | --- | --- |
| **GYAKORLÓ ÁPOLÓ BESZÁMÍTÁSOS nappali képzés** | | | | | | | |
| **ÓRATERVI HÁLÓ 2013** | | | | | | | |
| **52 723 01** |  |  |  |  |  |  |  |
|  |  | | |  |  | | |
|  | 3/15. évf. | | |  | 3/15. évf. | | |
| K | E | GY |  | K | E | GY |
| **Idegen nyelv** | 2 |  |  |  | 72 |  |  |
| **Foglalkoztatás II.** |  | **0,5** |  |  |  | **15,5** | **0** |
| **Foglalkoztatás I.** |  | **2** |  |  |  | **62** | **0** |
| **Diagnosztikus és terápiás szakismeretek** |  | **3,5** |  |  |  | **109** |  |
| **Diagnosztikus és terápiás beavatkozások** |  | **3** |  |  |  | **93** |  |
| **Klinikai gyakorlat** |  |  | **16** |  |  |  | **512** |
| **Egészségnevelés- egészségfejlesztés** |  | **3,5** |  |  |  | **112** |  |
| **Egészségnevelés-egészségfejlesztés gyakorlat** |  |  | **2,5** |  |  |  | **80** |
| Szakmai kompetenciák erősítése |  | 2 |  |  |  | **60** |  |
|  | 2 | 14,5 | 18,5 |  | 72 | 452 | 592 |
| 35 | | |  |  | 1043 | |
|  |  |  |  |  |  |  |  |
| **Csoportbontás:** |  | A csoportbontás érvényesítése a pedagógus-ellátottság és az aktuális osztálylétszám függvénye, az adott tanév tantárgyfelosztását meghatározó feltételektől függ. | | | | | |
| Idegen nyelv |  |
| Diagnosztikus és terápiás beavatkozások |  |
| **A heti órakeret plusz óra: 5** |  |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| GYAKORLÓ CSECSEMŐ- ÉS GYERMEKÁPOLÓ nappali képzés | | | | | | | |
| ÓRATERVI HÁLÓ 2013 | | | | | | | |
|  |  |  |  |  |  |  |  |
| 52 723 02 |  | | |  |  | | |
| 5/13. évf. | | |  | 5/13. évf. | | |
| K | E | GY |  | K | E | Gy |
| **Idegen nyelv** | **2** |  |  |  | **62** |  |  |
| **Foglalkoztatás II.** |  | **0,5** |  |  |  | **16** |  |
| **Foglalkoztatás I.** |  | **2** |  |  |  | **64** |  |
| **Klinikumi gyakorlat** |  |  |  |  |  |  |  |
| **Diagnosztikai ismeretek csecsemő és gyermekkorban** |  | **4,5** |  |  |  | **112** |  |
| **Terápiás ismeretek csecsemő és gyermekkorban** |  | **4,5** |  |  |  | **112** |  |
| **Diagnosztikus beavatkozások gyakorlata** |  |  | **5** |  |  |  | **224** |
| **Terápiás beavatkozások gyakorlata** |  |  | **5** |  |  |  | **224** |
| **Egészséggondozás-fejlesztés** |  | **2,5** |  |  |  | **48** |  |
| **Egészséggondozás-fejlesztés gyakorlat** |  |  | **2,5** |  |  |  | **80** |
| **Habilitáció, rehabilitáció a csecsemő és gyermekápolásban** |  | **2,5** |  |  |  | **48** |  |
| **Habilitáció, rehabilitáció a gyakorlatban** |  | **2** |  |  |  |  | **64** |
| **Szakmai kompetenciák erősítése** |  | **2** |  |  |  | **60** |  |
| ÖSSZESEN | 2 | 20,5 | 12,5 |  | 62 | 460 | 592 |
|  | 35 | | |  |  | 1036 | |
|  |  |  |  |  |  |  |  |
|  | A csoportbontás érvényesítése a pedagógus-ellátottság és az aktuális osztálylétszám függvénye, az adott tanév tantárgyfelosztását meghatározó feltételektől függ. | | | | | |  |
|  |  |
|  |  |
|  |  |  |  |  |  |  |  |

## 10.2. KÉT ÉVES NAPPALI SZAKKÉPZÉSEK ÓRATERVI HÁLÓI 2016-tól









## 10.3. Kétéves nappali szakképzések (2018-tól)

## 



## 10.4. Felnőttoktatás óratervi hálói 2016-tól

## 







|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **KLINIKAI FOGÁSZATI HIGIÉNIKUS esti képzés** | | | | | | | | | |
|  | ÓRATERVI HÁLÓ /TÉMÁK ÓRASZÁMA | | | | | | | | | |
|  |  |  |  |  |  |  |  |  |  |  |
|  |  | **HETI ÓRASZÁM 3/15. évfolyam** | | | |  | **FÉLÉVES ÓRASZÁM 3/15. évfolyam** | | | |
|  |  |  |
| **55 725 11** | | **E** | **E** | **GY** | GY |  | **E** | **E** | **GY** | GY |
| **tantárgyak** | **témakörök** | **tantárgyak** | **témakörök** |  | **tantárgyak** | **témakörök** | **tantárgyak** | **témakörök** |
| 11192-12 Fogászati higiénikus tevékenység modul1 | **Orálhigénikus tevékenység** | **3,5** |  |  |  |  | **60** |  |  |  |
| Konzerváló fogászati tevékenységek |  | 0,9 |  |  |  |  | 16 |  |  |
| Protetikai szájhigiénés tevékenységek |  | 0,6 |  |  |  |  | 10 |  |  |
| Parodontológiai és szájnyálkahártya betegségek szájhigiénés kezelése |  | 1 |  |  |  |  | 17 |  |  |
| Gyermekfogászati szájhigiénés tevékenységek, fogászati egészségnevelés |  | 1 |  |  |  |  | 17 |  |  |
| **Fogászati higiénés tevékenység gyakorlati alkalmazása** |  |  | **4,8** |  |  |  |  | **77** |  |
| Plakkretenciós területek elsimitáss, anyag és eszközismeret, fogfehérítés |  |  |  | 1,8 |  |  |  |  | 33 |
| Caries megelőzésének, parodontológiai és szájnyálkahártya betegségek megelőzésének gyakorlati lehetőségei |  |  |  | 3 |  |  |  |  | 44 |
| 11193-12 Fogászati prevenció, szájhigiéné | **Fogászati prevenció és szájhigiéné** | **3,5** |  |  |  |  | **60** |  |  |  |
| Preventív fogászat. A caris megelőzésének lehetőségei és módszerei |  | 0,7 |  |  |  |  | 13 |  |  |
| Fogágy és szájnyálkahártya betegségek megelőzésének módszerei |  | 0,95 |  |  |  |  | 16 |  |  |
| Prevenciós szemlélet a konzerváló és a protetikai ellátásban. Fogászati, iatrogén ártalmak |  | 0,9 |  |  |  |  | 15 |  |  |
| Fogszabályozási prevenció, fogazati rendellenességek. A fogászati prevenció célcsoportjai. |  | 0,95 |  |  |  |  | 16 |  |  |
| **Klinikai fogászati gyakorlat** |  |  | **4,8** |  |  |  |  | **77** |  |
| Fogászati prevenciós feladatok gyakorlati alkalmazása. Professzionális szájhigiénés kezelés |  |  |  | 1,2 |  |  |  |  | 22 |
| Célcsoportok egészségnevelése |  |  |  | 2,2 |  |  |  |  | 39 |
| Stomato-onkológiai szűrés. Szájsebészeti, parodontális műtétek utáni gondozás, szájhigiénés kezelés |  |  |  | 1,4 |  |  |  |  | 16 |
|  | Vizsgafelkészítés |  | 1 |  |  |  |  | 31 |  |  |
|  | **összesen** | **8** | | **9,6** | |  | **124** | | **154** | |
|  | **17,6** | | | |  | **278** | | | |

## 10.5. Felnőttoktatás óratervi hálói 2018-tól

## 







## 10.6. Betegkísérő részszakképesítés : szakképzési Hídprogram keretében

OKJ 31 723 01

A részszakképesítés tanterve az 54 723 01 Gyakorló mentőápoló szakképesítés kerettanterv alapján készült.


A szakmacsoport száma és megnevezése: 1. Egészségügy, ágazati besorolása I. Egészségügy Elméleti képzési idő aránya: 60%-gyakorlati képzési idő aránya: 40%

A képzés heti és éves szakmai óraszámai rövidebb képzési idejű részszakképesítés oktatásához:

|  |  |  |  |  |
| --- | --- | --- | --- | --- |
|  | SZH/1 évfolyam heti óraszám | SZH/1 évfolyam éves óraszám (36 héttel) | SZH/2 évfolyam heti óraszám | SZH/2  évfolyam éves óraszám (35 héttel) |
| Közismeret | 24 | 864 | 17 | 595 |
| Szakmai elmélet és gyakorlat együtt | 7,5 | 270+105 | 14,5 | 507,5 |
| Összesen | 31,5 | 1134 | 31,5 | 1102,5 |
| 8-10% szabad sáv  (közismereti rész) | 3 | 108 | 2 | 70 |
| 8-10% szabad sáv  (szakmai rész) | 0,5 | 18 | 1,5 | 52,5 |
| Mindösszesen  (teljes képzés ideje) | 35 | 1260+105 | 35 | 1225 |

A rész-szakképesítés oktatására fordítható idő 953 óra (270+105+507,5+18+52,5) nyári összefüggő gyakorlattal és szakmai szabadsávval együtt.

A szakmai követelménymodulokhoz rendelt tantárgyak heti óraszáma évfolyamonként szabadsáv nélkül:



Tartalom

[Felhasznált jogszabályok 2](#_Toc523329482)

[**NEVELÉSI PROGRAM** 3](#_Toc523329483)

[I. BEVEZETÉS 3](#_Toc523329484)

[1. Az iskola arculata 3](#_Toc523329485)

[2. Az iskola környezete 3](#_Toc523329486)

[3. Az iskola helye a helyi köznevelési rendszerben, tanulói összetétele 4](#_Toc523329487)

[II. A NEVELŐ-OKTATÓ MUNKA PEDAGÓGIAI ALAPELVEI, ÉRTÉKEI, CÉLJAI, FELADATAI, ESZKÖZEI, ELJÁRÁSAI 4](#_Toc523329488)

[1. A nevelő-oktató munka alapelvei, értékei 4](#_Toc523329489)

[2. A nevelő-oktató munka céljai, feladatai, eszközei, eljárásai 5](#_Toc523329490)

[3. A nevelő-oktató munka eszközei eljárásai 5](#_Toc523329491)

[III. A SZEMÉLYISÉGFEJLESZTÉSSEL KAPCSOLATOS PEDAGÓGIAI FELADATOK 7](#_Toc523329492)

[1. A személyiségfejlesztés céljai az iskola különböző színterein 7](#_Toc523329493)

[2. A teljes körű egészségfejlesztéssel összefüggő feladatok 8](#_Toc523329494)

[2.1. Egészséges táplálkozás 8](#_Toc523329495)

[2.2. Mindennapos testnevelés, testmozgás 8](#_Toc523329496)

[2.3. A testi és lelki egészség fejlesztése, a függőségek megelőzése 8](#_Toc523329497)

[2.4. A bántalmazás és iskolai erőszak megelőzése 8](#_Toc523329498)

[2.5. Baleset-megelőzés és elsősegélynyújtás 9](#_Toc523329499)

[2.6. Személyi higiéné 9](#_Toc523329500)

[2.7. Iskola-egészségügyi program 9](#_Toc523329501)

[IV. A KÖZÖSSÉGFEJLESZTÉSSEL KAPCSOLATOS FELADATOK 10](#_Toc523329502)

[1. Szabadidős tevékenység 10](#_Toc523329503)

[2. Közösségfejlesztő formák, ünnepélyek, megemlékezések, hagyományok 11](#_Toc523329504)

[V. A PEDAGÓGUSOK HELYI INTÉZMÉNYI FELADATAI 12](#_Toc523329505)

[1. A pedagógusok helyi intézményi feladatai 12](#_Toc523329506)

[2. Az osztályfőnökök intézményi feladatai 13](#_Toc523329507)

[3. A kiemelt figyelmet igénylő tanulókkal kapcsolatos pedagógiai tevékenység helyi rendje 14](#_Toc523329508)

[3.1. Sajátos nevelési igényű, beilleszkedési, tanulási, magatartási nehézséggel küzdő tanulók 14](#_Toc523329509)

[3.2. A tanulási kudarcnak kitett tanulók felzárkóztatását segítő program 16](#_Toc523329510)

[3.3. Lemorzsolódással veszélyeztetett tanulók megsegítésének programja (VEKOP 8.6.3.) 17](#_Toc523329511)

[3.4. VEKOP 8.5.1. Idegen nyelvi készségek fejlesztése 17](#_Toc523329512)

[3.5. Kiemelten tehetséges tanulók 17](#_Toc523329513)

[3.6. Hátrányos és halmozottan hátrányos helyzetű tanulók 18](#_Toc523329514)

[VI. A SZÜLŐ, A TANULÓ, A PEDAGÓGUS ÉS A TAGINTÉZMÉNY PARTNEREI KAPCSOLATTARTÁSÁNAK FORMÁI 19](#_Toc523329515)

[1. A szülőkkel való együttműködés és kommunikáció formái 19](#_Toc523329516)

[2. A tanulóval való együttműködés és kommunikáció formái, intézményi döntési folyamatokban való részvételük 19](#_Toc523329517)

[3. A további partnerekkel való együttműködés és kommunikáció formái 20](#_Toc523329518)

[**VII. A TANULMÁNYOK ALATTI VIZSGÁK SZABÁLYAI, VALAMINT A SZÓBELI FELVÉTELI VIZSGA KÖVETELMÉNYEI** 21](#_Toc523329519)

[1. A tanulmányok alatti vizsgák 21](#_Toc523329520)

[1.1. Általános szabályok 21](#_Toc523329521)

[1.2. Az osztályozó vizsgára vonatkozó külön rendelkezések 23](#_Toc523329522)

[1.3. A javító vizsgára vonatkozó külön rendelkezések 24](#_Toc523329523)

[1.4. A különbözeti vizsgára vonatkozó általános rendelkezések 25](#_Toc523329524)

[1.5. A kisérettségi vizsgák 25](#_Toc523329525)

[2. A szóbeli felvételi vizsga követelményei 25](#_Toc523329526)

[3. A felvétel és az átvétel helyi szabályai 26](#_Toc523329527)

[4. Átiratkozás másik képzési formára iskolán belül 27](#_Toc523329528)

[Helyi tanterv 29](#_Toc523329529)

[1. A választott kerettanterv által meghatározott tanórai foglalkozások 30](#_Toc523329530)

[1.1. Négyéves sport szakgimnázium (2016-os tanterv) 30](#_Toc523329531)

[1.2. Négyéves egészségügyi szakgimnázium (2016-os tanterv) 31](#_Toc523329532)

[1.3. Ötéves egészségügyi két tanítási nyelvű szakgimnázium (2016-os tanterv) 32](#_Toc523329533)

[1.4. Négyéves humán szakgimnázium: pénzügyi-informatikai irány (2013-as tanterv) 33](#_Toc523329534)

[1.5. Négyéves humán szakgimnázium: nyelvi-informatikai irány (kifutó rendszerben) 34](#_Toc523329535)

[1.6. Ötéves angol két tanítási nyelvű szakgimnázium (2013-as tanterv) 35](#_Toc523329536)

[1.7. Egészségügyi szakgimnázium (2018-as tanterv) 36](#_Toc523329537)

[36](#_Toc523329538)

[1.8. Két tanítási nyelv ű egészségügyi szakgimnázium (2018-as tanterv) 37](#_Toc523329539)

[1.9. Sport szakgimnázium (2018-as tanterv) 38](#_Toc523329541)

[1.10. Pedagógia szakgimnázium (2018-as tanterv) 39](#_Toc523329543)

[1.11. Mellék-szakképesítést nem választók óraszám-módosítása: 40](#_Toc523329545)

[1.12. Nem kötelező tanórai foglalkozások 40](#_Toc523329546)

[2. Az oktatásban alkalmazható tankönyvek, tanulmányi segédletek és taneszközök kiválasztásának elvei ……………………………………………………………………………………………………………………………………………….41](#_Toc523329547)

[3. A Nemzeti alaptantervben meghatározott pedagógiai feladatok helyi megvalósításának részletes szabályai 41](#_Toc523329548)

[3.1. Fejlesztési területek – nevelési célok konkrét megvalósítása 41](#_Toc523329549)

[4. Speciális tanítási napok keretei között teljesítendő pedagógiai feladatok 45](#_Toc523329550)

[5. A mindennapos testnevelés, testmozgás megvalósításának módja 46](#_Toc523329551)

[6. A választható tantárgyak, foglalkozások, továbbá ezek esetében a pedagógusválasztás szabályai 46](#_Toc523329552)

[7. A választható érettségi vizsgatárgyak 46](#_Toc523329553)

[8. A tanuló tanulmányi munkájának értékelése, a magatartás és szorgalom minősítésének elvei 46](#_Toc523329554)

[8.1. A tanuló tanulmányi munkájának írásban, szóban vagy gyakorlatban történő ellenőrzési és értékelési módja 47](#_Toc523329555)

[A. A számonkérések formái 47](#_Toc523329556)

[B. A tanulói teljesítmény értékelésének és minősítésének formái 49](#_Toc523329557)

[C. Az otthoni felkészüléshez előírt írásbeli és szóbeli feladatok meghatározásának elvei és korlátai 51](#_Toc523329558)

[8.2. A magatartás és szorgalom minősítésének elvei 52](#_Toc523329559)

[9. A csoportbontások és az egyéb foglalkozások szervezésének elvei 55](#_Toc523329560)

[10. A tanulók fizikai állapotának méréséhez szükséges módszerek 55](#_Toc523329561)

[11. Az egészségnevelési és környezeti nevelési elvek 56](#_Toc523329562)

[12. A gyermekek, tanulók esélyegyenlőségét szolgáló intézkedések 57](#_Toc523329563)

[13. A tanuló jutalmazásával összefüggő, a tanuló magatartásának, szorgalmának értékeléséhez, minősítéséhez kapcsolódó elvek 58](#_Toc523329564)

[SZAKMAI PROGRAM 59](#_Toc523329565)

[1. A szakgimnáziumi képzés 59](#_Toc523329566)

[2. A szakgimnáziumi osztályok szakmai programja 60](#_Toc523329567)

[2.1. A mellék-szakképesítés 60](#_Toc523329568)

[3. Szakgimnáziumi ágazati szakmai érettségi vizsga 2020 62](#_Toc523329569)

[4. Kifutó egészségügyi ágazati szakgimnáziumi képzés 63](#_Toc523329570)

[Az egészségügyi ágazati szakgimnáziumi képzés óraterve a kifutó évfolyamra 63](#_Toc523329571)

[5. A félévi és a tanév végi osztályzatok megállapítása a szakmai tantárgyakból 64](#_Toc523329572)

[6. Az iskolarendszerű nappali szakképzés 65](#_Toc523329573)

[7. Érettségi végzettségre épülő szakképzések intézményünkben 66](#_Toc523329575)

[8. Felnőttoktatás 67](#_Toc523329576)

[9. Az évközi teljesítmény értékelésének és minősítésének rendje a felnőttoktatásban 68](#_Toc523329577)

10. az oktatott szakképesítések

[10.1. Beszámításos nappali képzések 69](#_Toc523329578)

[10.2. Két éves nappali szakképzések óratervi hálói 2016-tól 71](#_Toc523329579)

[10.3. Kétéves nappali szakképzések (2018-tól) 75](#_Toc523329580)

[10.4. Felnőttoktatás óratervi hálói 2016-tól 77](#_Toc523329582)

[10.5. Felnőttoktatás óratervi hálói 2018-tól 82](#_Toc523329584)

[10.6. Betegkísérő részszakképesítés : szakképzési Hídprogram keretében 86](#_Toc523329586)